ar C’hornandoned diwezhañ | Daskor\nUn deiz Sant Per a yoa o vont da ober ur c’housk, goude merenn, e porched ar Baradoz pa glevas skeiñ daou pe dri daol war an nor e giz pa vijed bet o lopañ warni gant un horzh da bilat lann. Mont a reas, un tammig droug ennañ, da sellet a-dreuz ar barrinier houarn a stanke toull an draf graet en nor vras, hag e welas ur vaouez gozh daoubleget holl, ridet he dremm evel un aval a zaou vloaz, dilhad pilpouz rouz ganti, ur c’hoef du war he fenn a gouezhe al lost anezhañ betek hanter he c’hein, hag ur botoù koad en he zreid [...].\n– Petra ’glaskit ? eme Sant Per, rog an tamm anezhañ.\n– Aotroù Sant Per benniget (anavezet he devoa anezhañ diouzhtu abalamour m’oa disto e benn), me eo Fant an Touarc’h eus kichen Menez Are, a zo bet e-doug va buhez ur vesaerez deñved. Deuet ’on d’ar Baradoz da c’houlenn ur c’hognig, hag ouzhpenn-se, me ’garfe ober ur pennad diviz ganeoc’h mar ho pefe un tammig amzer. A drugarez Doue, gwelet a ran e komzit brav ar brezhoneg. Nag aon am boa na c’helljec’h ket komz ouzhin, rak, me, aotroù Sant Per benniget, n’on ket bet er skol ha n’ouzon tamm galleg ebet.\nSant Per a zirollas da c’hoarzhin.\n– Bezit dinec’h, maeronez, emezañ, amañ e komzer an holl yezhoù, hag un tachad a zo zoken, ne glevan koulz lavaret nemet brezhoneg er Baradoz. Deuit ’ta er porched, amañ e vezo goudoroc’h deomp.\nSant Per a zigoras an nor, a azezas en e gador, ha Fant war ur skaon en e gichen.\n– Lavaret a ran deoc’h ’ta, Fant, e komzer ar brezhoneg er Baradoz alies-alies bremañ. Ur pennadig a zo e oa deuet ar c’heloù betek amañ, penaos ur guchennad Bretoned digalon ha lorc’hus, war digarez ma ouient un tammig galleg, a lavare o fedennoù hag o c’hatekiz d’o bugaligoù e galleg ivez, mar plij ; ar vugaligoù baour a zrailhe o fedennoù hep gouzout petra ’lavarent. Pa glevas Santez Anna an dra-se e tirollas da ouelañ, evel a ra ar mammoù kozh pa vez graet droug d’o bugaligoù. Evit frealziñ he c’halon, hor Salver a lavaras dezhi : « Ehanit da ouelañ, mamm gozh, yezh kaer ho Pretoned ne vezo morse kollet e Breizh ; ma tinac’h unan bennak anezhañ, amañ da vihanañ, er Baradoz, ne vezo morse dilezet. Ha kentoc’h eget gwelet Breizhiz oc’h ankounac’haat o brezhoneg, me ’gasfe va aelez d’hen deskiñ d’ar vugaligoù en o c’havell. » Abaoe an deiz-se e klever dalc’hmat an neñvoù o tregerniñ gant tonioù ha sonioù Breizh-Izel.\nFant, kroaziet he divrec’h ganti, a selaoue gant dudi komzoù porzhier ar Baradoz.\nPa oa achu gantañ, Sant Per a lavaras :\n– Bremañ, Fant, eo deuet ho tro. Petra hoc’h eus da lavaret din ?\n– C’hoant am boa da lavaret deoc’h, abostol santel, ez eus c’hoazh kornandoned e Breizh-Izel. Va mamm-gozh, Doue r’he fardono ! am eus klevet o lavaret meur a wech ne vez mui gwelet er vro na paotred ar sabad na kornandoned abaoe ma vez kanet ar Gredo en oferenn-bred. Mat, Sant Per benniget, me ’meus o gwelet, e traoñ Menez Are, du-se, e-kichen chapel Sant Kado, war dreuzoù ar chapel zoken, ha Sant Kado na rae van, e-giz pa vije a-unan ganto. Setu aze ur c’hozh sant avat !\nSant Per a chomas nec’het-bras o klevet kement all. N’oa douetañs ebet da gaout koulskoude : Fant an Touarc’h a lavare sur ar wirionez, un ene ken eeun ha ken glan ! Ha neuze, ne lavarer morse a c’hevier e-kichen dor ar Baradoz.\n– Biskoazh n’em eus klevet kement all, a lavaras eñ en ur skrabat e benn. Kornandoned e Breizh-Izel !... e-kichen chapel ur sant !!... Gortozit, maeronez, ma welin e pelec’h emañ an dra-se...!\nDigeriñ a reas ur armel a yoa eno ; kemeret a reas un eurioù bras-bras, merket warnañ an holl vroioù eus ar bed hag an traoù a zo enno. Goude bezañ lakaet e lunedoù aour e troas an deliennoù tev eus al levr, ken na gavas an hini a yoa merket warnezhi : BREIZH-IZEL.\n– C’hwi ’lavar, ha n’eo ket ’ta ? e Menez Are !... Chapel Sant Kado !...\n– Ya, ya, Sant Per, zoken ’on bet e-pad ouzhpenn hanter kant vloaz o tiwall an deñved eno. Na pet gwech, va Doue, n’o deus ket ar C’hornandoned divalav–se laeret deñvedigoù diganin...\nSant Per a glaske atav ; a-benn ur pennad mat a amzer e lakeas e viz war ur roudenn c’hlas a yoa roudoù ur groaz warnezhi.\n– Asa, eo evelato, emezañ ; kavet eo ganin chapel Sant Kado !\nHag e lavaras d’un ael a yoa eno o c’hedal :\n– Kasit an ene mat-se d’hor Salver ha livirit dezhañ en deus graet kalz vat d’ar relijion santel.\nAn ael a reas ur c’hwezhadenn, ha kerkent dor aour ar Baradoz a zigoras, ha Fant, pa welas pegen kaer ha pegen dudius a oa an holl daorù e-barzh, a reas ur gammed war he c’hiz, ne grede ket mont er Baradoz ; sellet a rae ouzh he botoù koad. Penaos mont gant ur botoù ken tev ha ken pounner war leur-zi aour ar Baradoz ? Sant Per a lavaras dezhi :\n– N’ho pezet aon ebet, Fant ; ne viot ket ar gentañ o vont aze gant ur botoù koad.\nNeuze ar vaouez gaezh, hardishaet, a yeas e-barzh. Kerkent ha ma oa aet dreist an treuzoù he dilhad holl, he botoù zoken, a deuas da vezañ skedus evel an aour, hag ar c’holo a deue un tammig er-maez eus he botoù a yoa lugernus evel bannoù-heol. Pa oa aet Fant er Baradoz, Sant Per a skoas un taol gant e alc’hwez war ar skaon, ha kerkent un arc’hael kaer-meurbet en em gavas en e gichen. Azarias e oa, an arc’hael a veze kaset peurliesañ da ober ar c’hevredigoù a veze c’hoant da ober buan.\n– Sellit, a lavaras dezhañ ar sant ; gwelet a rit aze ur roudenn c’hlas, ur groaz warnezhi. Ac’hanta, aze emañ chapel Sant Kado, e-kichen Menez Are, e Breizh-Izel. Eno, war a glevan, ez eus c’hoazh kornandoned ; it da welet. Skrivit war an delienn baper wenn-mañ kement a welot hag a glevot, ma c’hellin lavaret d’an Aotroù Doue ar wirionez penn-da-benn.\nO vezañ saludet Sant Per, an arc’hael a zispakas e zivaskell lugernus ha ne oe ket pell oc’h errout a-us da vro Vreizh-Izel.\nP’edo degouezhet tostik–tost, e chomas un tachad da ehanañ war ur goumoulenn o sellet ouzh an douar ha na pebezh tra iskis a welas, va Doue !... En ul lanneg, en-dro d’ur chapel, ha betek war dreuzoù ar chapel zoken, ur bagad loenedigoù blevek, kerniel war o fenn, a zañse, a c’haloupe, a zaoulamme, a youc’he ; ha gant un dañvad paour tapet ganto e c’hoarient, o teuler anezhañ eus an eil d’egile, evel ma ra paotred Plouganou pa vezont o c’hoari terriñ kozh podoù da sul ar C’hazimodo. An dañvad paour a vleje hag e c’hloan a nije gant an avel evel pluennoù erc’h.\nAr c’hornandoned a youc’he bepred hag a gane :\nSant Kado zo ur santig mat,\nMignon eo d’ar c’hornandoned\nAn arc’hael paour a skrije o klevet kement all, hag o welet ur seurt tra euzhus ; dispakañ a reas koulskoude e beper, ha gant e bluenn aour e skrivas :\n« En anv an Doue teir gwech santel, me, Azarias, Arc’hael eus ar Baradoz, dre un nozvezh kaer steredennet, em eus gwelet en ul lanneg, dirak chapel Sant Kado, speredoù daonet oc’h ober c’hoarioù iskis ; taoler a raent en aer un dañvad, evel a ra aeledigoù ar Baradoz pa vezont o c’hoari bilibotan, hag en ur youc’hal e kanent sonioù en enor da Sant Kado. »\nPa oe echu e skrid gant an archael e tispakas adarre e zivaskell, hag e teuas betek an douar, sioulik. Skeud e zivaskell lugernus a spontas ar c’hornandoned, ken na laoskjont ur youc’hadeg, evel pa vije bet tri c’hant kazh o viaoual, hag ez ejont kuit evel pa vijent aet en douar.\nAn arc’hael a chomas a-sav dirak ar chapel. A-zioc’h an nor, en ur c’hustod, e weled skeudenn Sant Kado, e maen Kersanton, ur vantell vaen ivez war e gein, hag hi kizellet kaer-meurbet.\nAn archeal a savas e zaoulagad da sellet ouzh skeudenn ar sant, hag e oe souezhet-marv o welet anezhañ o ouelañ, ken dourek zoken, ma tivere an daeroù betek an douar.\n– Perak, eme gannad an neñvoù, e ouelit-hu evel-se ?\n– Ael santel, eme ar sant, me a zo, pell bras a zo o c’hedal ma teuy unan bennak da reiñ skoazell din. Na laouen ez on ouzh ho kwelet !...\n– Asa, eme an ael, o klask ober goap eo emaoc’h ’meus aon ! Laoskit hoc’h orbidoù, me ho ped, ha selaouit ac’hanon. Me eo Azarias, Arc’hael, degaset amañ gant Doue evit gouzout ar wirionez. Livirit din eta war-eeun penaos ha perak e vez aze bemnoz an diaouloù bihan am eus gwelet aze bremaik.\nAr sant a laoskas ur glemmadenn druezus.\n– Buan, buan, eme an arc’hael ; hor Salver a zo o c’hortoz ac’hanon, hag ar Baradoz, evel a ouzoc’h, a zo pell ac’hann.\n– Ra viot benniget, ael santel !.. eme ar sant.\n– Arc’hael... eme Azarias, arc’hael eo ez on !\nHag e tispakas e baper aour.\nGoude bezañ huanadet, Sant Kado a lavaras :\n– Bremañ ez eus war-dro daou c’hant vloaz, dre un nozvezh zu hag arnevek, e klevis, dreist trouz an avel pennfollet, un trouz all kreñvoc’h ha skiltrusoc’h, heñvel ouzh ur glemmadenn spontus, hag en-dro din war al lanneg, e welis o kouezhañ, evel ur barrad kazarc’h, loenedigoù bihan, du ha blevek ; me a lakae e oant laboused-noz. Unan anezho a deuas da’m c’haout hag a lavaras din :\n– Ni eo ar c’hornandoned diwezhañ ; kas a reer ac’hanomp eus a bep lec’h, zoken eus a Vreizh e-lec’h ez omp ganet. Breur, lez ac’hanomp da vevañ amañ ez kichen ; bez truez ouzh ar c’hornandoned keizh...\n– Me a savas va bazh, ur vazh vrav, a yoa neuze em dorn. Siwazh ! uzet ha krignet, torret eo bet zoken gant an amzer. Gant va bazh e ris en aer sin ar groaz, o youc’hal a-bouez-penn : « It kuit, speredoù fall ; en anv hor Salver, it kuit ! » Kerkent an holl loenedigoù-se a dec’has evel skubet gant ur barr-avel. Klevet a ris c’hoazh youc’hadeg ha mallozhioù e-pad ur pennadig...\n– C’hwi, eme an arc’hael, a lavar e oant aet kuit ; penaos ’ta edont-i aze bremaik ?\n– Mont a ran da lavaret deoc’h, ael santel, eme Sant Kado gant ur vouezh lentik. Gouzout a rit, kredabl, ez eus bet er vro un dispac’h, ur reveulzi eus ar gwashañ ; servijerien Doue hag ar veleien a veze lazhet, an ilizoù serret, skeudennoù ar sent zoken a veze torret o fennoù outo. Din-me ne oe graet droug ebet, abalamour da’m mantell a gaved kaer-kenañ, evit doare. Dont a rejod ur mintinvezh da’m c’herc’hat, lakaet e oen war va c’hein en ur c’harr, ha kaset da Gemper, e-lec’h ma’z oa mennozh, diouzh ma kleven, da’m lakaat en un ti bras ’zo eno da c’horren an traoù kozh o deus talvoudegezh, evit ma’z afe d’o gwelet an dud o defe c’hoant.\nNoz e oa pa zegouezhis eno, ha da c’hedal an deiz o oen lakaet en ur park tostik d’ar gêr. E c’hellit krediñ, n’edon ket war va zu eno ; ne raen nemet hirvoudiñ war-lerc’h va chapel, ar menez a garien kement, hag an dud vat a deue bemdez da’m fediñ. An noz a zeuas eta, noz kaer ha dudius ; bolz an neñv a yoa sterdennet evel ur parkad balan karget a vleuñv melen. Va Doue, ael benniget, m’am bije bet divaskell eveldoc’h e c’hellit krediñ ne vijen ket chomet eno.\nSant Kado gaezh a grene e vouezh ; anat e oa en devoa aon.\n– Buan ! Buan ! hastit afo ! eme an arc’hael.\n– ...Edon o ouelañ, glac’haret holl, pa glevis, war-dro an hanternoz, un trouz heñvel ouzh an hini am boa klevet amañ un nozvezh, daou c’hant vloaz a zo ; an oabl a deuas da deñvalaat, hag e klevis mouezhioù iskis o yudal hag o viaoual. Ar c’hornandoned eo a yoa o tont. Deuet e oant da’m c’hichen ; lammet, nijal a raent en-dro din. Neuze e teuas din ur mennozh. Klevet em boa ar re gozh o lavaret n’eo ket ar c’hornandoned ken drouk ha ma kreder peurvuiañ ; va mamm-gozh he devoa kontet din an troioù-kamm o devoa graet meur a wech evit ober vad d’an dud keizh.\nHag e c’halvis anezho...\nAn arc’hael a skrijas gant euzh o klevet kement all.\n– Penaos, emezañ, hoc’h eus gallet, c’hwi ur sant, gervel kornandoned war ho tro ?\n– Ya, ya, sur, gervel a ris ar c’hornandoned. O va Salver Jezuz, kouezhañ ’rejont warnon evel ur barr arneñv ; krenañ ’ran c’hoazh pa soñjan...\nHag an ael, un tamm droug santel ennañ, a lavare « Difrez, difrez ! Lez an troidelloù hag an digarezioù ».\n– Aon am boa, ha ne ouien petra da ober. C’hoazh ma vije bet va bazh ganin ! Met, siwazh ! unan anezho a sellas pizh ouzhin hag a youc’has « Sant Kado eo ! Sant Kado eo ! Hi ! hi ! hi ! » Hag an toullad traoù hudur da yudal eveltañ « Sant Kado eo ! Hi ! hi ! hi ! » Hag e lamment evel diaouloù... « Ya, sur, kornandoned vat, me eo Sant Kado ; ma karfec’h kas ac’hanon da’m chapel, du-hont, e-kichen Menez Are, n’ho pefe ket a geuz a–c’houdevezh. » – « Petra ’roi deomp ? » – « Me ’bedo Doue evidoc’h. » – « Hi ! hi ! hi !... Leuskel a ri ac’hanomp da vevañ el lanneg, eno ez kichen ? » – « Gouzout a rit ervat, kornandoned keizh, me n’hellan ket reiñ deoc’h ar gwir-se ».\n« Hi ! hi ! hi ! n’hell ket leuskel ac’hanomp, emezañ... » – « Sell, sell, eme unan, n’emañ ket e vazh gantañ... » – « ...N’emañ ket e vazh gantañ ! » eme ar re all war e lerc’h a un vouezh. Ha kerkent e tibradont ac’hanon war bouez o skilfoù, uhel, uhel en aer. Degouezhet e oan etre ar menezioù, e-lec’h ma’z eus un toull don, leun a zour lous, hag a vez graet Toull-an-Diaoul anezhañ ; den ne dremen morse e-bioù hep ober sin ar groaz. Mat, a-ziout an toull-se eo e oen kaset ganto. Hag e kanent : « Paratata Paratati ! E Toull-an-Diaoul ez i !!!... » Ken trubuilhet e oan ma ne ouien mui petra ’raen ; ne ouien ket petra ’lavaren. Va Doue, arc’hael santel, me... me... me ’gav din em boa lavaret e rojen dezho ar pezh a c’houlennent, e lezjen anezho amañ el lanneg... Ya, krediñ ’ran, met, lavaret a ran deoc’h, ne ouien ket petra ’raen...\nAn arc’hael a grizas e dal ; ur sell du a reas ouzh ar sant paour. Hemañ a welas an dra-se, hag a hastas lavaret :\n– Manket ’on bet, her gouzout a ran ; keuz am eus. Petra ’fell deoc’h ? Graet eo an taol ! Ha neuze, aotroù arc’hael, kredit ac’hanon, me a anavez mat ar c’hornandoned ; n’int ket ken fall ha ma leverer...\n– ...A-walc’h, eme an arc’hael ; Doue a varno !\nDastum a reas e baper, hag o tispakañ e zivaskell e nijas buan d’ar Baradoz.\nPe zegouezhas en neñv, teñval e benn, e roas e baper da Sant Per. Hemañ a yoa pres bras warnezhañ. Ur maread brav a eneoù a yoa oc’h e c’hedal, ha kalz anezho a yoa du evel huzel ar siminal ; hag ar porzhier kozh a c’hrozmole :\n– Boued an diaoul ! Boued an ifern !...\nLenn a reas kerkent ha ma c’hellas ar skrid en devoa bet digant an arc’hael. Mat, mat oa. Sant Kado a yoa kablus ; hogen, Sant Per gaezh n’en doa ket ankounac’haet en devoa pec’het ivez e-unan. Ha setu-eñ nec’het, ken nec’het ha ma c’heller bezañ. Sevel a reas e benn d’an nec’h, evel evit klask sklêrijenn ; hag e welas un ene o tont ; jilgammat a rae mantrus o vont er-maez eus ar Baradoz. « Hola ! eme ar porzhier kozh, da belec’h ez it ’ta evel-se, hep goulenn va aotre ? »\nFant gaezh e oa. Chom a reas a-sav, hag e lavaras :\n– Edon o vont da welet va deñved ; aon am eus na ve aet meur a hini anezho gant ar c’hornandoned. Sell ’ta, pa deu em spered, hag hoc’h arc’hael, distro eo ?\n– Ya, sur, eme Sant Per ; ma’z oufec’h pegen nec’het ’on-me gant ar c’hornandoned daonet-se !\n– Krediñ a-walc’h a ran ac’hanoc’h, abostol santel ; loenedigoù divalav eo ar re-se. Ma vijen bet Sant Per, me ’oar avat petra ’m bije graet...\n– Livirit din ’ta, Fantig, livirit din ’ta buan !\n– M’em bije o dastumet holl en ur gaoued, ha lakaet anezho en ur c’horn bennak eus ar Baradoz da ober plijadur d’an aeledigoù inosant a zo aze ; n’eo ket ma vent enoeet bugaligoù an Aotroù Doue, met, sellit, pa ne c’hellint mui ober droug, ar c’hornandoned a zañso, a lammo, hag a gano en un doare ken iskis, ma vo, sur a-walc’h, kalz ebat ganto !\nSant Per a zizavas gant e zorn ar bouchadig blev gwenn a yoa c’hoazh a-zioc’h e dal. « Un ali mat eo, a gredan, dimezell Fantig. Mont a ran da welet an Aotroù Doue.\nHor Salver en deus stad ouzh kement tra n’eo ket drouk, hag e kavas mat-kenañ ar pezh a lavare dezhañ Sant Per. « It, emezañ, da gaout va zad-mager, ne chomo ket hep reiñ deoc’h ur gaoued.\nSant Jozef a yoa dres o tegouezhout er Baradoz, bet oc’h ober un dro e Breizh-Izel. Bloaz a yoa, da sadorn ar Basion, sakrist Kastell-Paol, o vouchañ skeudennoù ar sent, a zegouezhas gantañ terriñ skouarn dragon Sant Paol gant e skeul. Sant Jozef en doa klevet Santez Anna ha Sant Paol Aorelian o komz etrezo diwar-benn an dra-se ; hag e kemeras e venvioù, un nozvezh, hag, hep gouzout da zen, ez oa bet o tresañ ar skouarn dorret. Pa oe lavaret dezhañ petra yoa c’hoant a raje, e stagas buan d’al labour. Ne oe ket pell evit bezañ graet ; livet hag alaouret e oe ivez, ha ken kaer e oa ma’z oa un dudi sellet outi.\nSant Per kennebeut, n’en doa ket ankounac’haet e vicher gozh. Lakaat a reas ober ur roued bras-bras, heñvel ouzh ar re a veze gantañ gwechall o pesketa.\nUn nozvezh ma oa ar c’hornandoned en o gwellañ o c’hoari hag o youc’hal en-dro d’ar chapel, Sant Kado a yoa o ouelañ pa welas an neñv o tigeriñ, hag un dra heñvel ouzh ur goumoulenn leun a doulloù o kouezhañ war an dachenn, ha buan, evel ur barr-avel, o raflañ an holl gornandoned, hag o sevel ganto war-zu ar Baradoz.\nAbaoe n’eus ket bet gwelet a gornandoned e Breizh-Izel.\nLiens transversaux de livre pour ar C’hornandoned diwezhañ\n‹ Park ar burzhud


Dorn - Wikipedia\n(Adkaset eus Daouarn)\nDorn kleiz un den\nAr rann eus an ezel krec'h a zo e dibenn pep brec'h an dud hag ar primated, hag a zo pemp biz warnañ, eo an dorn. Dre ma vez daou zorn gant pep den peurliesañ e komzer eus daouarn un den.\nOrgan ar c'hemer eo an dorn a-drugarez d'ar biz-meud a zo keharpus ouzh ar bizied arall, hag organ pennañ ar stekiñ eo ivez.\nAr bizied eo an izili spisañ da-geñver lec'hiadur, hag enno emañ lod takadoù kizidikañ ar c'horf, alese o ferzh pennañ er c'hemer hag er stekiñ. Evel a c'hoarvez gant an daouorganoù arall evel an daoulagad pe an treid ez eo pep dorn reoliet dre vras gant an hanterenn empenn a zo keharp outañ : an hanterenn gleiz a vestrogn an dorn dehou.\n1 Korfadur diavaez\n2 Korfadur diabarzh\n2.2.1 Kigennoù diabarzh\n2.2.2 Kigennoù diavaez\n2.3.1 Gwaregoù a-veskell\n2.3.2 Gwaregoù diahed\n2.3.3 Gwaregoù diadreuz\n4.2 Divneuziegezh revel\n6.2 Stekiñ pe stardañ dorn\n9 Pennad kar\nTeir fennrann zo en un dorn.\nAn arzorn, a zo etre ar vrec'h hag an dorn e-unan.\nSeul an dorn a reer eus tu diabarzh an arzorn.\nAr c'hreizdorn, a zo etre an arzorn hag ar bizied.\nAr palv eo tu diabarzh an dorn, etre an arzorn hag ar bizied.\nKil an dorn eo tu diavaez ar c'hreizdorn.\nAr pemp biz, pe arbizied, a zo e penn an dorn. War ar skeudenn amañ a-zehou, eus al laez d'an traoñ :\nAr biz-meud, ar biz nemetañ daou oeñs hepken ennañ e-lec'h tri, a c'haller keharpañ ouzh ar bizied arall a-benn kemer, derc'hel pe stardañ traezoù.\nAr biz kreiz, anvet biz-bras ivez peogwir ez eo ar biz hirañ.\nAr biz-gwalenn, anvet biz-bizoù ivez ; hiroc'h eget ar biz-yod e vez peurliesañ.\nAr biz-bihan ; kalz nerzh a vez kollet er stardañ pa vank ar biz-se en dorn.\nEskern dorn un den\n(palv un dorn dehou)\n4: Oeñsoù pellek\n5: Oeñsoù krenn\n6: Oeñsoù hogozek\n7: Eskern ar c'hreizdorn\n8 : Pizenn\n9: Askorn krogek\n14 : Askorn bras\n15 : Skafenn\nBez' ez eus 27 askorn da nebeutañ e dorn un den ; a-wezhioù e vez eskern sezamek ouzhpenn, da lavaret eo eskern a zo enframmet en ur stirenn ; alies e vez daou askorn sezamek enframmet en drapezenn, a-us ar biz-meud, hag unan er c'hreizdorn a-us ar biz-yod.\nDoubl eo roll eskern an arzorn : pevar anezho (ar skafenn, ar greskenn-loar, ar biramidenn hag ar bizenn) a zo kenvellet gant eskern an arvrec'h ; gant eskern ar c'hreizdorn ez eo kenvellet an drapezenn, an drapezennig, an askorn krogek hag an askorn bras.\nGant an oeñsoù kentañ ez eo kenvellet eskern ar c'hreizdorn d'o zro.\nEus I betek V e vez niverennet eskern ar bizied, eus ar biz-meud betek ar biz bihan. Tri oeñs zo da bep biz : an oeñs hogozek eo an tostañ d'ar c'hreizdorn, an oeñs krenn d'e heul, hag an oeñs pellek e penn pep biz ; daou oeñs hepken zo d'ar biz I, ar biz-meud, n'en deus oeñs pellek ebet.\nNiverus eo kenvelloù an dorn : e pep biz etre an oeñsoù, etre ar bizied hag ar c'hreizdorn, etre ar c'hreizdorn hag an arzorn, hag en arzorn e-unan, a zo kenvellet gant ar c'hreizdorn hag eskern an arvrec'h.\nPalv un dorn, diskejet\n1 Talmerenn a-werzhid ha nervenn greiz betek ar gourbozennoù - 2 Nervennoù ar biz-meud - 3 Faskienn dreist kigenn nesaer ar biz-meud - 4 Gaol ar c'hourbozenn - 5 Kentañ kigenn etreeskernel - 6 Sont eus gaol ar c'hourbozenn a-gein betek nesaer ar biz-meud - 7 Speurenn etre ar c'hourbozenn ha kreiz ar palv - 8 Talmerenn voutin ar palv hag ar bizied - 9 Talmerenn ha nervennoù ar palv - 10 Gouin gwiennek dreist gouin ar stirenn bleger - 11 Penn stirenn bleger zon ar biz - 12 Penn stirenn bleger c'horreel ar biz - 13 Gaol greiz ar palv - 14 Gouin stirenn ar biz bihan - 15 Gouin ar pleger boutin - 16 Gouvozennoù - 17 Skourr boutin nervennoù ar bizied - 18 Talmerenn ha nervennoù a-helmo\nDaou strollad kigennoù zo e dorn un den : ar re ziabarzh, a zo penn-da-benn en dorn, hag ar re ziavaez a zo staget en dorn diouzh an eil tu hag en arvrec'h diouzh an tu arall.\nAr gourbozennoù eo kigennoù ar biz-meud, hag ar gouvozennoù re ar biz bihan.\nBez' ez eus ivez peder c'higenn etreeskernel a-gein etre eskern ar c'hreizdorn diouzh tu ar c'hil, ha teir arall a-balv diouzh tu ar palv. Peder c'higennig arall, anvet buzhugheñvel, zo etre kil an dorn hag an arvrec'h ; a-ziforc'h eo ar c'higennoù buzhugheñvel-se, pa n'int stag da askorn ebet.\n(*) Ar "voest-vutun"\nDiv gigenn hir bleger stag ouzh tu diabarzh an arvrec'h zo d'ar bizied. Da oeñsoù ar bizied int staget dre stirennoù : ar gigenn bleger c'horreel d'an oeñs pellek, ar gigenn bleger zon d'an oeñs kreiz. Da blegañ ar bizied e servijont.\nDiv gigenn bleger, unan hir hag unan verr, zo d'ar biz-meud e-unan er c'hourbozenn. Dre gigennoù arall ar c'hourbozenn, unan bellaer hag unan geharper, e c'hall ar biz-meud keharpañ ouzh ar bizied arall evit ma c'hallfer tapout traezoù.\nKigennoù astenner zo en arvrec'h ha stag ouzh kil ar bizied evit ma c'hallfer digeriñ an dorn dre astenn ar bizied. Div stirenn zo etre ar biz-meud hag an arvrec'h ; gwelet e vezont splann, ar voest-vutun a reer eus ar c'hleuz a zo etrezo dindan ar c'hroc'hen.\nUr gigenn astenner ouzhpenn zo d'ar biz-yod ha d'ar biz bihan.\nGwaregoù an dorn\nM Unan eus ar gwaregoù a-veskell\nM Unan eus gwaregoù diahed ar bizied\nM Gwareg diadreuz ar c'hreizdorn\nM Gwareg diadreuz an arzorn\nGouest eo tammoù difiñv ha tammoù fiñvus an dorn da azasaat ouzh redioù ar vuhez pemdez dre stummañ gwaregoù askornek tri zoare dezho : gwaregoù a-veskell, gwaregoù diahed ha gwaregoù diadreuz. Dre studiañ gwaregoù an dorn ez eus bet merzet mestroniezh ar biz-meud war ar bizied arall.\nPeder anezho zo, etre ar biz-meud ha pep biz arall. Ar wareg stummet gant ar biz-yod eo an hini bouezusañ evit resisted ar c'hemer ; kevret gant ar wareg etre ar biz-meud hag ar biz kreiz ez aoz un dribizegezh a ro tro da gemer traoù hep ober gant nerzh kreñv.\nN'eo ket ar biz-gwalenn hag ar biz bihan ken fiñvus hag ar bizied arall, met pouezus int pa vez ret reiñ nerzh d'ar stardañ ; pouezus dreist-holl eo ar wareg etre ar biz-meud hag ar biz bihan evit kement-se.\nEtre pep biz hag an arzorn ez eus gwaregoù diahed, hini ar biz-meud o vout an hini fiñvusañ. Da heul emañ ar wareg etre ar biz bihan hag an arzorn ; reut eo an teir gwareg arall, met fiñvus drezañ e-unan e chom ar biz-yod a-drugarez d'ar c'higennoù pleger hag astenner a zo stag ouzh e oeñsoù.\nDiv wareg ziadreuz zo, pep hini anezo o vout e tu diabarzh an dorn, diouzh tu ar palv.\nGwareg ziadreuz an arzorn\nReut eo, abalamour ma rank askorn bras an arzorn fiñval kevret gant an eskern arall ; a-drugarez da stagelloù an arzorn ez eo e wareg stabiloc'h pa vez pleget eget pa vez astennet.\nGwareg ziadreuz ar c'hreizdorn\nGweñvoc'h eget hini an arzorn eo, a-drugarez da fiñvusted an eskern a zo etre an arzorn hag ar biz-meud diouzh an eil tu, etre an arzorn hag ar biz bihan diouzh an tu arall. Pa strisha ar wareg etre an daou askorn-se e kleuz ar palv da stummañ un doare traoñienn, ar strad anezhi o vout askorn ar biz kreiz er c'hreizdorn.\nDizalc'h diouzh eskern ar c'hreizdorn eo ar biz-meud, pa 'z eo stag ouzh an drapezenn.\nTeir nervenn a erru en dorn da lakaat e gigennoù da vont en-dro :\nan nervenn a-werzhid a zeu eus an trebez-skoaz dre ar vrec'h ;\nan nervenn greiz a heuilh an hevelep hent – an nervenn nemeti eo a erru en dorn dre ganol an arzorn ;\nan nervenn a-helmo, eus an trebez-skoaz a-hed an helmo betek an arzorn, ma c'haol da dizhout kigennoù ar bizied.\nNervaouiñ al loc'hañ\nDre an nervenn a-werzhid e c'haller nesaat ha plegañ ar biz-meud, hag astenn ar bizied arall.\nA-drugarez d'an nervenn greiz e c'haller plegañ an arzorn hag ar bizied, nesaat ha keharpañ ar biz-meud. Gant an nervenn a-helmo e c'haller lakaat ar c'higennoù all da labourat.\nNervaouiñ ar c'hroc'hen\nGant an nervenn a-werzhid ez eo nervaouet kil an dorn, eus ar biz-meud betek ar biz-gwalenn ; kil ar biz-yod, ar biz kreiz hag oeñs hogozek ar biz-gwalenn zo nervaouet ganti ivez.\nGant an nervenn greiz ez eo nervaouet tu-palv ar biz-meud, ar biz-yod, ar biz kreiz hag an hanter eus ar biz-gwalenn.\nGant an nervenn a-helmo ez eo nervaouet ar biz bihan hag an hanterenn arall eus ar biz-gwalenn ; un drederenn eus palv ha kil an dorn, diouzh tu an arzorn, zo nervaouet ganti ivez.\nEvit an darn vrasañ eus an dud e talvez kement-se avat : e lod anezho e vez nervaouet ar biz-gwalenn en e bezh gant an nervenn a-helmo, pa vez graet heñvel gant an nervenn greiz e tud arall.\nTev ha divlev eo kroc'hen ar palv ; moanoc'h eo a-hed linennoù plegoù an dorn, el lec'h m'emañ stag ouzh ar gwiadoù diabarzh hag an eskern.\nSklaeroc'h eget hini peurrest ar c'horf eo kroc'hen ar palv, evel kroc'hen seul an troad. Ne c'hall ket rouzañ en heol, abalamour da c'henennoù a harz ouzh ar c'henderc'hañ melanin el lodennoù-se eus korf mab-den.\nGoloet a vegennoù derm eo ar palv hag ar bizied ("bizlouc'hadoù" a reer anezho) a-benn aesaat ar rimiañ.\nTanav, blevek ha flour eo kroc'hen kil an dorn. Gweñv eo, evit ma c'hallfe en em zastum pa vez astennet ar bizied : war-dro 3 cm eo an diforc'h a hirder e kroc'hen kil an dorn etre ar bizied astennet hag ar bizied dastumet en ur meilh-dorn.\nEn darn niverusañ eus an dud ez eus un dorn a zo mibinoc'h eget egile, an doarn dehou peurliesañ ; 8 % hepken eus an dud zo kleizidi, paotred aliesoc'h eget merc'hed, gant muioc'h pe nebeutoc'h a gleizidi hervez ar pobladoù.. E-pad pell, hag e meur a sevenadur, ez eo bet rediet ar gleizidi da ober gant o dorn dehou.\nLod tud zo ken ampart gant o dorn kleiz ha gant o dorn dehou, daouzehouiat int – ar pezh a dalvez o deus daou zorn dehou, un doare all c'hoazh da lakaat un dorn dreist egile.\nDisheñvel eo daouarn ar merc'hed diouzh re ar baotred. War-dro 17 cm eo hirder re ar merc'hed, 19 cm re ar baotred. Heñvel evit a sell ouzh o ledander : 7,5 cm evit ar merc'hed, 8,5 cm evit ar baotred. Flouroc'h eo kroc'hen daouarn ar merc'hed, ha sklosennekoc'h re ar baotred. Kreñvoc'h e vez daouarn ar baotred er stardañ peurliesañ.\nTupaia javanica, ur Scandentia, e dorn un den\nUn emdroadur eus daouarn fiñvus ar spesad Scandentia a veve 100 milion a vleadoù zo eo daouarn an dud, ha daouarn ha treid ar primated. E-kerzh an emdroadur-se e c'hoarvezas kemmoù bras en empenn, hag an daoulagad en em gavas e kreiz an dremm, kement-se a-benn kaout ur gweled stereoskopek (i.e. e bos) evit aesaat ar c'hemer. Dre ar biz-meud o treiñ da geharpus e voe resisoc'h ar c'hemer ivez.\nWar-dro 3,6 milion a vleadoù zo e savas ar spesad Hominidæ da gerzhet war e zaoudroad hepken, ar pezh a roas tro d'e zaouarn da vout fiñvusoc'h ha resisoc'h. Diwezhatoc'h ez emdroas an daouarn c'hoazh, a-benn azasaat ouzh implij ar binvioù kentañ.\nPetra bennak ma 'z eo daouarn ar primated uhelañ, evel ar gorilhed hag ar chimpanzeed, damheñvel ouzh re an dud a-fed korfadurezh, n'int ket ker mibin : reizhiad nervel an dud eo pennabeg kement-se, p'he deus emdroet betek ma vije an dorn un benveg eus emskiant mab-den ; dorn mab-den eo ar benveg pennañ evit etrewezhiañ gant e endro, ha dre e resisted er jestroù ez eus anezhañ un eztaol eus personelezh an den.\nMuzuliañ gant an dorn\n1) Palv • 2) Rahouenn • 3) Palv an dorn\nDaouarn un den o pediñ, gant Albrecht Dürer (1508)\nStard-dorn entre Karl V ha Frañsez Iañ (Bro-C'hall)\nEr gristeniezh e vez pedet alies o juntañ an daouarn.\nStekiñ pe stardañ dornAozañ\nStardañ an dorn a vez graet da saludiñ an dud. Doareoù nevez zo da saludiñ mignoned e-touez ar yaouankizoù, diwar skouer morianed SUA, dre stekiñ dornioù serret. Stekiñ dornioù digor a vez graet ivez da donkañ marc'hadoù. Pokat d'an dorn a vez graet ivez gant tud zo, e degouezhioù zo.\nGant an dud a zo bouzar, ha gant re all ivez, e vez implijet da gomz pe da zisplegañ traoù ha ne vezont ket displeget dre ar gomz.\nGant an dorn e vez muzuliet ar rahouenn.\nPa vez freuz-dorn, er c'hoari-c'hartoù, ne c'hoarier ket an taol, hag e vez adroet ar c'hartoù.\nUr mirdi skiantel zo anvet Musée de la main er Centre hospitalier universitaire vaudois (CHUV) e Lausanne, en Suis. Eno ez eus bet dastumet binvioù implijet gant an daouarn.\n↑ Yann Ezel, Askornouriezh, Hor Yezh, 1983\n↑ Les gauchers (fr)\n↑ Francis Favereau (1992), Dictionnaire du breton contemporain, Skol Vreizh, ISBN 978-2-903313-41-8\nUr muzul eo ar palv amañ, a vez gant ar bizied juntet peurliesañ. Disheñvel eo neuze diouzh 3, a zo palv an dorn.\nEskern an arzorn\nSellit ouzh ar ger Dorn er\nAdtapet diwar « https://br.wikipedia.org/w/index.php?title=Dorn&oldid=1811675 »\nDernière modification le 30 Du 2018, à 10:12


Emission An divskouarn o nijal : Gouel an Hollsent\nUn droiad e Sant-Riwall\nBet eo bet Benjamin Bouard oc'h ober anaoudegezh gant Ma…\nRadioioù kevredigezhel Naoned o deus skignet brezhoneg !\nKalzig a radioioù kevredigezhel a zo pe a zo bet e Naone…\n40 vloaz stourm Plougoñ #3\nPenaos eo echuet ar stourm ba Plougoñ ? Setu ar pezh a v…\nIstor Radio Kerne\ne 1998 eo komañset Radio Kerne gant ar skignañ. un tammi…\n40 vloaz Stourm Plougoñ #2\n40 vloaz 'zo eo bet treusfurmet buhez ur barrez vihan be…\nEmission An divskouarn o nijal - Pâssée donée le 25.11.2019\nAn Ankou e Plouziri (Foto : Daniel Giraudon)\nPâssée menée o : Ar skipailhad\nGouel an Hollsent a zo un dra important e Breizh evit ar wech tout, met kalz traoù a zo cheñchet hanterkant vloaz 'zo. Muioc'h a feiz a oa gwechall ha bremañ ne weler ket prosesion ebet ken kazimant da vare Gouel an Hollsent. Bet eo bet Benjamin Bouard oc'h en em gavout asambles gant Clémence, e Pleiben, evit safaret deus an dra-se.\nClémence a zo ganet e Gouezeg, a-fas da Bleiben, deus an tu all d'ar Stêr Vras, ha kontañ a raio deomp ivez pegen sterd 'oa bet an traoù pa oa deuet da Bleiben da chom. Tud Pleiben a oa tud fier, kalz pindivikoc'h evit tud Gouezeg !\nAr skipailhad Un abadenn kinniget a bep eil gant : Herve ar Beg, Erwan Blanchard, Laetitia Fitamant, Lou Millour.


Ar streaming (diwar ar verb saoznek to stream, « embann ul luskad dizehan ») a vez graet eus un doare embann dafar implijet e bed an urzhiataerioù hag ar poellgomzoù. Alies e vez ar gasadenn war-eeun ("live") met a-wechoù e vez un diforc'h bihan etre ar c'has hag ar sevel.\nImplijet-tre war Internet hag ar rouedadoù pellgomz hezoug, ar streaming a ro an tu da sellet ouzh ul luskad video pe son (Video On Demand) e-pad ma vez skignet. Disheñvel eo neuze diouzh an embann o tremen dre ur bellgargadenn eus restroù lec'h ma vez ret pakañ holl lodennoù ur video evit gellet sellet anezhi.\nAdtapet diwar « https://br.wikipedia.org/w/index.php?title=Streaming&oldid=1988576 »


Brynaman - Wikipedia\nBrynaman zo ur gêriadenn e gevred Sir Gaerfyrddin, e-kichen ar Mynydd Du. Kreskiñ a reas Brynaman abalamour da labour ar glaou hag an houarn, en XIXvet kantved. Rannet eo ar gêriadenn e div lodenn gant ar stêr Aman : en hanternoz d'ar stêr emañ Brynaman Uchaf, e Sir Gaerfyrddin, hag er c'hreisteiz emañ Brynaman Isaf, e tolead Castell-nedd Port Talbot (e kontelezh Morgannwg gwechall).\nBryan Martin Davies, barzh.\nDafydd Iwan, kaner ha politikour, ganet e Brynaman e 1943.\nWatcyn Wyn, barzh.\nAdtapet diwar « https://br.wikipedia.org/w/index.php?title=Brynaman&oldid=1549905 »\nKemmoù diwezhañ degaset d'ar bajenn-mañ d'an 17 Gen 2014, da 13:23.


Touchennaouegoù er Menezioù\nFestival touchennaouegoù (klavikerdinnell, ograou, pianoioù kozh hag a-vremañ, touchennaoueg elektronek…) e Menez Are - Sant-Riwal (29).\nGerioù an aozerien hag an aozerezed\nHiziv an deiz e vez klevet dreist holl, e bed ar sonadegoù piano, ur "rizh" piano a-vremañ, ur son ispisial hag a vez anavezet mat ganeomp, ha ne zoug ket enor koulskoude da liesseurted ar skolioù oberiañ pianoioù a veze kavet en Europa betek deroù an 20vet kantved. Se zo kaoz e ro tro ar ratreañ pianoioù ar mare romantel ha goude-romantel (1820-1890) koulz hag ar fardañ pe ar ratreañ Piano-Forte (1780-1820) da glevout ar sonerezh piano en ur mod dibar. E-giz-se e vez kinniget d'an holl en em voazañ da meur a stumm ha da gizidigezioù disheñvel er c'honsertoù.\nPerak 'ta chom gant ar piano, avat ? Pinvidigezh ha liesseurted ar sonioù hag an doareoù a zo kavet e pep lec'h a-hed istor an touchennaouegoù abaoe ar 15vet kantved en Europa : ar spinetezioù, ar virjinalioù, ar c'hlavisimoù, an ograou positivel pe c'hoazh ar c'hlavikerdinellioù a oa lodennoù eus buhez pemdez an aozerien hag an aozerezed etre ar 16vet hag an 18vet kantved.\nEr bloavezhioù diwezhañ, dre c'hras deur ar sonerien ouzh ar binvioù kozh-mañ ha dre c'hras ar studiadennoù benvegouriel ha labour an artizaned a sav binvioù gant touchennaouegoù, e welomp muioc'h-mui a zegouezhioù da ledanaat dremmwel ar sonerezh evit an touchennaouegoù, war al leurennoù. Etrezek muioc'h a wiriegezh eus ar binvioù kozh hag endon son disheñvel eus ar pianoioù a-vremañ graet evit ar salioù sonadeg bras.\nEvit embann kentañ "Touchennaouegoù er Menezioù" eo bet aozet ar programm tro-dro d'an touchennaouegoù ha d'ar c'han. Choazet hon eus bodañ un eilskouer eus ur c'hlavikerdinell eus 1789, ur piano romantel ERARD eus 1841, un ograou pozitivel italian, ur piano a-vremañ ha traoù all c'hoazh…\nLiesseurted an touchennaouegoù kinniget a roio tro d'ar sonerien da reiñ da glevout d'ar selaouerien kemmadurioù son ha stil a zo c'hoarvezet en un neubeud kantvedoù. Sonerezh varok, romantel, koulz ha sonerezh a-vremañ ha sonerezh boblek o veskañ jazz ha sonerezh Breizh a vo klevet… Binvioù kozh a vo mesket ivez gant binvioù a-vremañ evit ur meskaj sonioù dic'hortoz.\nE-touesk an sonerien hon do tro da glevet Marcia HADJIMARKOS ouzh ar c'hlavikerdinnell o seniñ tonioù gant Joseph HAYDN. Ur resital piano ha mouezh gant Eugénie LEFEBVRE ha Caroline ARNAUD. Ur sonadeg gant ar strollad ARS'YS, koñsertoioù Robert SCHUMANN gant daou biano, un arvest Ragtime piano gwir / piano darvanel gant Andoni AGUIRRE…\nGwriziet e gweledva Menez Are ha Sant-Riwal eo ar festival. C'hoant hon eus da gemer perzh e buhez pinvidik ar barrez, gant hec'h ekomirdi hag he skol divyezheg. Gwelet e vez ar binvioù kinniget evel bezañ ur perzh eus an hengoun "klasel" pe "gouiziek". Un digarez e vo ar festival-mañ da reiñ ur sell disheñvel warne. Dindan an amzer, en iliz pe c'hoazh en ekomirdi e vo ar sonadegoù evit kaout sonioù disheñvel. Ur piano emservij a vo ivez evit ar sonerien o dije c'hoant da seniñ evit an holl.\nPosupl e vo ivez, evit ar re o deuz c'hoant da c'houzout muioc'h, mont e darempred gant an hini en deus ratreet lod eus ar binvioù kinniget e-kerzh ar festival ha gant ar sonerien. Pal ar festival eo broudañ ar sonerezh ha reiñ da anavezout binvioù dianav, sonioù dic'hortoz, meskañ hag arnodiñ !\nSébastien BERTHOLOM, songeider ha ratreer pianoioù\nFanny BOURRILLON, pianoourez, renerez arzel an Ensemble COBALT


Affitto casa vacanza Urbino, Marche\nItalia > Marche > Case e appartamenti per vacanze Urbino\nCase e appartamenti per vacanze a Urbino\n16,9 Km. da Urbino\n30,2 Km. da Urbino\n61,1 Km. da Urbino\n68,2 Km. da Urbino\n71,7 Km. da Urbino\n72,1 Km. da Urbino\n73,7 Km. da Urbino\n83,8 Km. da Urbino\n84,6 Km. da Urbino\n89,0 Km. da Urbino\n92,6 Km. da Urbino\nCase e appartamenti per vacanze nei Comuni vicino Urbino\nFossato di Vico (48,6 km)\nCiterna (48,8 km)\nMonte Santa Maria Tiberina (51,0 km)\nCase e appartamenti per vacanze vicino Urbino


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/193 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/193\nfen. (47) Mes ma na gredit ket he scridou, penaos ec’h hallot-hu credi va c’homzou-me ?\nGOUDE-ZE, Jesus a dremenaz en tu all da vor Galile, a c’halver ive mor Tiberiad.\n(2) Hag eur foul braz a dud a heullie anezhan, rag gwelet a rent ar miraclou a rea var ar re glanv. (3) Ha Jesus a bignaz var ar menez, hag ec’h azezaz eno gant he ziskibien.\n(4) Hogen, ar Pask, gouel ar Judevien, a oa tost.\n(5) Jesus eta, o veza savet he zaou-lagad, hag o velet ar bobl vraz a zeue d’hen kavoud, a lavaraz da Philip : A be leac’h e prenimp ni bara, evit m’ho devezo an dud-man da zebri ? (6) Hogen, lavaret a rea kement-se evit hen amprouv, rag gouzoud a rea petra a dlie da ober. (7) Philip a respontaz dezhan : Daou c’hant dinerad bara na vez ket awalc’h evit rei eun tam da bep hini anezhe.\n(8) Unan euz he ziskibien, Andre, breur da Simon Per, a lavaraz dezhan : (9) Bez’ ez euz aman eur c’hrennard hag a zo ganthan pemp bara heiz ha daou besk ; mes petra eo an dra-ze evit kement a dud ?\n(10) Neuze Jesus a lavaraz : Lakit an dud-ze da azeza. Hogen bez’ e oa kalz a yeot eno. An dud eta a azezaz, en niver a bemp mil den pe var-dro. (11) Ha Jesus a gemeraz ar baraou, ha goude beza rentet grasou, e tistribuaz anezhe d’an diskibien, hag an diskibien ho distribuaz d’ar re a oa azezet ; ober a rejont kement all gant ar pesked, hag ho doe kement ha ma karient. (12) Goude ma ho doe bet ho gwalc’h, e lavaraz d’he ziskibien : Dastumit an tammou a zo choumet evit na ielo netra da goll. (13) Ho dastum a rejont eta, hag e oe karget daouzec paner gant an tammou euz ar pemp bara heiz a oa choumet en dilerc’h ar re ho doa debret.\n(14) Hag an dud, o velet ar miracl hen doa great Jesus, a lavare : He-man eo en gwirionez ar profet a dlie dond er bed. (15) Jesus eta oc’h anaoud e tlient dond d’he gemeret, evit hen lakaad da roue, en em dennaz adare he-unan var ar menez.\n(16) Pa oe deuet an abardaez, he ziskibien a ziskennaz etrezeg ar mor, (17) hag, o veza antreet er vag, e felle dezhe mond en tu all d’ar mor da\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/193&oldid=125295 »


Peronouriezh - Wikipedia\nEvita ha Juan Domingo Perón 1952\nSoudarded feal da Berón e-kerzh taol-Stad 1955\nAr beronouriezh (spagnoleg : Peronismo), graet anezhañ justisouriezh ivez (spagnoleg : justicialismo), zo un emsav politikel Arc'hantinat diazezet war mennozhioù Juan Domingo Perón ha re e eil gwreg Eva Perón. Pal pennañ strollad ar re Berón, ar Partido Justicialista (Strollad Justisour), a oa, adalek ar bloavezhioù 1940, sevel ar « justis sokial » en Arc'hantina.\nBerzet eo bet ar strollad etre taol-Stad 1955 ha 1972. Neoazh e oa levezonus ar justisouriezh er gevredigezh a-bezh (e sindikadoù zo, hag all). Tremen a ra alies ar beronouriezh da emsav « poblelour ». Evit gwir c'h eo diaes-kenañ e dermenañ. Kavet e veze ennañ tud eus an tu-kleiz pellañ (montoneros) kenkoulz ha tud eus an tu-dehou pellañ (Jose Lopez Rega).\nKoulskoude e c'heller merzout un nebeud mennozhioù a dolp an holl beronourien :\nkaout ur gouarnamant-kreiz kreñv ha mestronius a-walc'h ;\ndieubiñ ar vro diouzh levezonoù estren ;\ndibab un « trede hent » etre ar sokialouriezh hag ar gevalaouriezh ;\nkevreañ ar vroadelouriezh hag an demokratelezh sokial.\nAdtapet diwar « https://br.wikipedia.org/w/index.php?title=Peronouriezh&oldid=1895361 »\nKemmoù diwezhañ degaset d'ar bajenn-mañ d'an 17 C'hwe 2021, da 09:39.


2015.08. 22-25 Degemer ar Gembreiz - Site internet du Comité de jumelage Plogonnec - Llandysul.\nDegemer al lec'hienn > Plogoneg-Llandysul Brezhoneg > Eskemmoù abaoe 2005 > 2015.08. 22-25 Degemer ar Gembreiz\n2015.08. 22-25 Degemer ar Gembreiz\nDegemer ar Gembreiz ha Gouel an Ognon e Rosko, asambles ganto.\nPell ‘zo dija e komze deomp hor mignoned a Vro Gembre eus ar Joniged, al Leoniz-se a dreuze Mor Breizh da vont da Vreizh Veur da werzhañ, a di da di, o zrevad ognon (pe drevad kouerien all).\nGant ar Gembreiz eo omp bet kelaouet e oa, e Rosko, « Ti ar Joniged », ur mirdi bihan gouestlet d’ar gounit ognon ha d’ar Joniged.\nHa den ebet anezho, na den ebet ac’hanomp, ne ouie, pa ’z eo bet kinniget ganto dont da weladenniñ ac’hanomp etre an 22 hag ar 25 a viz Eost, e klote dreist devezh o dilestrañ e Rosko gant devezh kentañ Gouel an Ognon... e Rosko ivez, war kaeoù ar porzh kozh.\nN’omp ket chomet da dortañ ha graet hor soñj ganeomp da vont da Rosko da ziambroug hor mignoned a Vro Gembre ha tremen ganto an devezh a-bezh e Bro ar Joniged. Setu : fredet ur c’harr-boutin ganeomp, ha n’eus ket bet evit pell evit e leuniañ !\nPeurrest an aozañ a zo bet... un tammik (!) luzietoc’h... dre faot Ti-Kêr Rosko (pennaozour ar Gouel) a zo chomet e-pad mizioù (3 miz evit bezañ resis) hep reiñ tamm respont ebet d’hor goulennoù war munudoù pleustrek : plasoù war ar park-lec’h sko ouzh lec’h ar Gouel evit ar c’hirri-boutin (hini ar Gembreiz hag hini ar Blogoniz), pe da nebeutañ an tostañ posubl, program an devezh, digeriñ evidomp Ti ar Joniged un eurvezh a-raok an eur ofisiel... Respont ebet, ha n’eo ket peogwir omp chomet da sorc’henniñ pe da hunvreal... Meur a wech eo bet lakaet ganeomp ar poentoù-mañ war stern Ti-Kêr Rosko, dre bellgomz pe dre skrid.\nMa ! Daoust da se omp deuet a-benn d’aozañ propik mont en-dro an devezh ha plijadur zo bet gant an holl. Hag ouzhpenn da se eo bet brav an amzer !\nDilestret o deus ar Gembreiz da 7e mintin ha debret o lein en “Accostage”, kafedi Porzh ar Bloskon. Trugarez vras d’an dalc’herien o deus digoret ez-ispisial ur sal evito. Evel-se o deus gallet ar Gembreiz kemer amzer da zijuniñ sioulik hag ober anaoudegezh gant program an devezh hag an devezhioù war-lerc’h a zo bet displeget dezho gant an daou “ziaraoger” eus Plogoneg aet betek ar Gar-Mor d’o degemer ha reiñ dezho, evel boas, paperioù kelaouiñ ha titouriñ diwar-benn ar vro ha darvoudoù an dibenn-sizhun.\nWar-lerc’h an dijuni, penn d’ar Porzh Kozh, gant ar c’harr-boutin. Hini Plogoneg a zo degouezhet eno d’an eur rakgwelet : 9e30. Fou ! Kuit da chom a-sav pell diouzh lec’h ar Gouel ha da gemer ar c’hirri-bulzuniñ ! Ar re en em anavez en em adkav... hag ar re nevez en em ginnig...\nWar an diwezhat (2 zevezh a-raok !) e oa bet lakaet ur sal en hor c’herz gant Ti-Kêr Rosko, ar pezh en deus aesaet un tamm an aozañ ha servijet dreist-holl evit sanailhañ an traou prenet e-pad an devezh (ognon evel just, met ivez bier...).\nTremenet eo bet ar mintinvezh war lec’hienn ar Gouel, kejet eo bet gant tud e karg eus an A.O.G. (Anvadur Orin Gwarezet), tanvaet boued hag evaj fardet gant ognon, sellet ouzh an doare da blezhañ an ognon...\nDa greisteiz e pign an holl dud ‘barzh ar c’hirri-boutin da vont davet Kastell-Paol da zebriñ merenn e Kerisnel.\nWar-lerc’h, div eurvezh c’hoazh war lerc’hienn ar Gouel e Rosko.\nDa 4e30 endervezh e pign an holl ‘barzh ar c’hirri-boutin, bep gant e sammad ognon pe chalotez (plezhennadoù pe sac’hadoù), pe c’hoazh bier-ognon.\nNozvezh “’bar’r gêr” evit an holl, ostizien hag ostizidi.\nSulvezh gant ar familhoù degemer.\nDiouzh al lun mintin eo bet bizitet strilherezh ar Menhir e Ploveilh. Gouiet en deus Gi Le Lay sachañ evezh ha dudi an holl gant e zisplegadennoù leun a vuhez hag a fent (an droidigezh a zo bet graet a-daol-dak gant Brigitte Martin). Tanvaet eo bet ar whisky, evel just, met gant moder evel just ivez ! Ha lod eus ar berzhidi o deus prenet ! E-keit-se e oa un dornad a dud yaouank (Bretoned ha Kembreiz) o teskiñ c’hoari golf e Kerbernez, ket pell alese.\nPik-nik kreisteiz e Ti ar Vro Kemper e-lec’h omp bet degemeret e kembraeg, mar plij !, (ha war-lerc’h e brezhoneg hag e galleg ivez) gant Gweltaz Ar Fur, Prezidant Kevredigezh merañ Ti ar Vro.\nDa 2e30 endervezh e oa un emgav gant Claude Fily, a zo orin a Blogoneg, hag a zo ezel eus ar SPREV (ur gevredigezh a ra war-dro ar glad relijiel). Gantañ eo bet renet bizit an Iliz Veur. Un tanva saourus eus bravañ Iliz Veur Breizh, kinniget gant un heñcher entanet... hag entanus.\nWar-lerc’h eo bet redet un tammig ar stalioù gant lod... a-raok en em gavout an holl asambles (Kembreiz, ostizien, izili ar C’huzul Gevellañ ha tud all c’hoant ganto kejañ gant ar Gembreiz evit abeg-mañ-abeg - Raktresoù a bep seurt a zo bet ijinet an nozvezh-se !) e Lopeo evit ur “barbecue dichistroù”. Ar blijadur hon eus bet ivez da welout tud eus Llandysul a’r Fro na oant ket deuet gant ar re all met a oa dija er vro o vakañsiñ abaoe un nebeud devezhioù... Sonerezh, kanaouennoù... Plijadur ‘zo bet ! E penn kentañ an nozvezh hon eus enoret ivez Mair, hini goshañ strollad ar Gembreiz, hag a zo deuet da Blogoneg bep wech nemet unan. Ur profig a zo bet roet dezhi gant Pol, hini yaouankañ hor skipailh...\nEmgav antronoz vintin da 11e war ar park-lec’h, a-dreñv d’ar Sal Sosiosevenadurel, evit ar c’himiadiñ. Glav war ar vro ha dour en daoulagadoù. Ar c’himiadiñ-se a verke dibenn un dra... dibenn an “eskemmoù familh” dre ziouer a nerzhioù nevez en eil Guzul koulz hag en egile...\nMet derc’hel da vont a raio ar Gevellañ, gant obererezhioù nevez ha kejadegoù diazezet war raktresoù all.\nHWYL ! KENAVO !


Ai‘ta! » Pa ziskouez splann an SNCF hag ar gouarnamant o dispriz evit hor yezh !\n10 vloaz Ai’ta!, al levr\nLizher digor da zilennidi Breizh (kuzulierien rannvro, kannaded, senedourien) :\nGraet e oa bet goap eus ar brezhoneg an hañv-mañ dija er pennad anvet « 10 tra da chom hep lavaret d’ur breizhat ».E touez ar goulennoù « eo aet skuizh ar Vretoned da glevout », hervez an SNCF e oa ar goulennoù-se, savet d’ur strollad mignoned sañset : « Penaos ‘mañ ar bed ganeoc’h ? ». Hag ar respont : « C’est du breton ? Parce qu’on ne comprend pas le breton en fait ! ». Pe c’hoazh : « Kenavo, ça va bien ? » – On ne dit jamais ça entre nous, pas plus que les japonais mangent des sushis aux tomates séchées ». Da heul klemmoù war ar rouedadoù sokia e oa bet ar bajenn-se benn-ar-fin, met dalc’het eo bet un eilskrid war hol lec’hienn.\nKenderc’hel a ra koulskoude an SNCF hag ar Stad C’hall gant seurt emzalc’h, dre mouezh ar sekretour-Stad stag da vinistrerezh an endro e-karg eus an treuzdougen. D’ar 1añ a viz Gwengolo 2016 eo bet embannet e kazetenn ofisiel ar Sened ar respont d’ar goulenn dre skrid bet savet gant Michel Ar Skouarneg (goulenn dre skrid n° 14637). A zivout ar banellerezh staliet e tiez-gar Breizh eo ar goulenn-se.\nGoulennet en doa ar Senedour digant ar gouarnamant « sikour, asambles gant an dilennidi ha renerezh an SNCF da lakaat ur banellerezh divyezhek (galleg, yezh rannvro) ha par-ouzh-par e-plas e tiez-gar ar vro, pa ‘z eo posupl ober kement-se. ».\nEn destenn amañ emañ respont ar gouarnamant. Displegañ a ra “e lak tamm-ha-tamm SNCF Mobilités ur banellerezh divyezhek – galleg ha brezhoneg – gant ar memes stumm ha ment lizherennoù evit an div yezh evit anv an ti-gar, war ar panelloù talbenn ha war ar c’hae. Teiryezhek eo – galleg skrivet bras, brezhoneg ha saozneg skrivet bihan – ar panellerezh hentañ ha servij”.\nGevier eo kement-se ha mezhus eo aberzh Gares et Connexions, framm an SNCF e-karg eus kempenn an tiez-gar hag a-berzh ministrerezh an endro e-karg eus an treuzdougen.\nN’eus ket tu lavaret eo “divyezhek” ar banellerezh hentañ ha servij, nag “eo bet respontet da goulennoù kevredigezhioù”, nag “e respont da c’hoant kuzul rannvro Breizh da lakaat ar brezhoneg war well en tiez-gar”. Lodenn vrasañ ar banellerezh en tiez-gar eo ar panelloù-se kouskoude.\nSklaer e oa goulenn ar Senedour Michel ar Skouarneg koulskoude. Skrivet en doa e vije ret lakaat ur banellerezh PAR-OUZH-PAR galleg/brezhoneg (memes ment lizherennoù) ha KLOK e-plas pa vez adnevezet an tiez-gar e Breizh.\nReizh eo ar goulenn-se hag ar memes-tra a vez kavet er c’henemglev bet sinet etre ar Stad hag ar rannvro d’ar 15 a viz Here 2015 («evit treuskas yezhoù Breizh ha diorren o implij er vuhez pemdeziek»). Meneget eo e lodenn “treuzdougen foran” an teuliad-se “e fell d’ar rannvro e vefe lakaet tamm-ha-tamm ur banellerezh divyezhek brezhoneg / galleg par-ouzh-par e-plas gant ar merourien staliadurioù treuzdougen hag ar re a ra war-dro evit degemer an implijerien”!\n“Kit da sutal brulu” a respont koulskoude an SNCF hag ar gouarnamant en desped d’ar goulennoù-se savet a-unvouezh. Ar memes emzalc’h a gaver war ar video hon eus poan d’ober « kentelioù brezhoneg » anezhañ, war lec’hien internet an SNCF. Ober a raio ar vrezhonegerien o soñj,,,\nPenaos ez eo posupl lavaret eo “divyezhek” ar panelloù staliet en tiez-gar pa vez roet plas ur yezh estren d’ar brezhoneg, par gant ar saozneg, da lavaret eo teir gwech bihanoc’h eget ar galleg, pa n’eo ket bet troet ur bern elfennoù, anvioù ar c’herioù en o zouez, e-giz “Quimper” ha “Lorient “da skouer e ti-gar Kemperle!\nAmañ-dindan e kavit poltredi a ziskouez penaos ez eo e gwirionez ar panelloù “divyezhek” staliet nevez ‘zo e tiez-gar Plouared-Treger, Gwengamp ha Kemperle.\nNullañ a ra an SNCF hag ar gouarnamant gant an doare-se d’ober an taolioù arnod bet kaset da benn gant ar rannvro daou vloaz ‘zo. Staliet e oa bet panelloù divyezhek par-ouzh-par e tiez-gar adnevezet (tiez-gar TER Mousterel-an-Il, Menezalban) hag e ti-gar Landerne gant an ti-kêr. Evit abegoù ideologel nemetken eo bet nac’het an araokadennoù-se gant an SNCF.\nKroget en deus en-dro strollad Ai’ta! gant e oberennoù a-enep an SNCF neuze ha kenderc’hel a raio betek ma vo staliet ur banellerezh divyezhek brezhoneg / galleg doujus ouzh hor yezh.\nE penn kentañ Miz Here hon eus kaset ul lizher d’ar renerezh Frañs SNCF la direction nationale de la SNCF erbedet ar wez-mañ!\n« Brezhoneg ebet ken a benn nebeut war ar skinwel publik ?\nLogo nevez tolpad “Mor Bihan – Tolpad Gwened” : Skarzhet ar brezhoneg da vat ! »\nDevomp ar Vonreizh !


An tri hent - Page 4 of 4 - Tremen e-biou\nE dibenn e vuhez e kasas Goulven Jacq din brasskeudenn e c’heriadur Nederlandeg-Brezhoneg a oa bet savet gantañ. Bep gwech e skignen luc’heiladennoù’zo, evit bezañ peursur e vefe gwarezet e labour-manac’h. Petra bennak ma n’eo ket hep fazi ebet, ar pezh en doa embreget a zo nevez-krenn. War a ouzon, den erbet en deus graet…\nKoming-out: 5 kanaouenn e saozneg\nAn Tri Hent March 15, 2019 October 15, 2020\nDiskuliadennoù a zo start da zont er-maez Selaou sonerezh a ziboan ar spered. Setu un nebeut testenioù hag a adtomm ar c’halon. Ur bern kanerien o deus didoullet o istorioù en doareoù fromus evit diskouez d’an dud e vez o c’harantez kevatal da hini an arallreviaded. Ar c’hlipoù kinniget amañ a zo efedus en ur…\nAn heñvelrevelezh ouzh sklêrijenn ar Speredouriezh\nAn Tri Hent March 9, 2019 October 15, 2020\nPerak ez eus tud sachet gant ar memes genad ? Ar Speredouriezh a gelenn e c’hall kemer an eneoù war an Douar korfoù ur plac’h pe ur paotr diouzh argerzh an adenkorfadur. Hervez ar Speredouriezh e komprener eo an heñvelrevelezh ur stad a emdroadur. N’eo ket ur c’hlañvadur. Anv ‘zo eus garantez etre an dud….\nAn arvar a ziwan met nerzh zo ganit\nAn Tri Hent March 2, 2019 October 15, 2020\nPetra ober e-keñver taol-droug ar grennarded ? Ma welez ez eus ur skolajiad hag a resev heskinadennoù er porzh da skouer e c’hellfes komz gant un den deuet (ur c’helenner, ar glañvdiourez skol, da dud) evit sikour da c’hamalad. N’eus bet james digarez vat ebet evit heskinat unan bennak. Marteze e vefe posubl dit da…\nAr Vuhez a grog hiziv\nAn Tri Hent February 23, 2019 October 15, 2020\nUn deiz bennak e tihuner hag e santer disheñvel, neketa ? Netra a cheñch e gwirionez. Kompren a rez out ganet evel-se. Tud yaouank all a vev e-mod-se. Kreskiñ a rez ha klevout a rez ouzh ar pezh a vez lâret tro dro dit. Ar washañ a zo an aon da vezañ dizoloet. Da vignoned…


Kevredigezh Kembre-Breizh: Twm Morys zo bet anvet Barzh Bugale Gembre\nTwm Morys zo bet anvet Barzh Bugale Gembre\nEvit 2009-2010 eo bet anvet Twm Morys ‘Barzh Bugale Kembre’. Brezhoneger ampart kenkoulz ha barzh, kaner ha skrivagner brudet e kembraeg eo Twm. Kemer a raio lec’h Ifor ap Glyn, rak bep bloaz e vez anvet ur barzh all evit sachañ evezh ar skolidi war ar varzhoniezh.\nEn Eisteddfod (vroadel) Urdd Gobaith Cymru, emsav ar yaouankiz, a zo e Kerdiz er sizhun-mañ, ez eo bet embannet ar c'heloù-mañ.\n‘Abaoe meur a vloavezh on bet oc’h ober tro ar skolioù, a-wechoù asambles gant barzhed an hevelep spered ganto,’ emezañ, ‘evit komz diwar-benn ar varzhoniezh hag evit sevel barzhonegoù gant ar skolidi. Ar pep pouezusañ eo lakaat ar skolidi da gaout ar fiziañs da ziskuliañ o mennozhioù hag ar fiziañs da vezañ stag ouzh o bro. Ur vell e teu ar yezh da vezañ ganeomp, hag ar skolidi neuze, o c’hoari ganti, hep gouzout dezho, a zesk gerioù hag ar yezhadur, istor o c’horn-bro, istor Kembre, doareoù ha reuz ar bed a-bezh!’\ntagioù barzhoniezh, eisteddfod vroadel, lennegezh, skolioù, Twm Morys, Urdd Gobaith Cymru


Pajenn:Le Crom - Buhé er Sænt, 1839.djvu/419 - Wikimammenn\nPajenn:Le Crom - Buhé er Sænt, 1839.djvu/419\nSant Tliomas, Doctor Angelifi, e zas un dé aveit er gùélet hag er ha-\_as occunet é scrihue buhé sant Fran^aes : hum dennein e ras queméh, én ul laret: « Lansqnaml) ur Santde scrilme buhé ur Sant. • Lr metnb sant Thomas, ravisset guet en doclrin divin e admtré en éscrihueu , er pedas un dé de laret dehou, èl un aml üdel, a béh livre en en doé tennet un doclrin quer spirituel hag ul loquance, péliani en doé quement a vertu de douchein er halonneu, * SanL Bonavantur, én ur ziscoein dehou é grucefi, e rescondas dehou : « Clietu azé el Itvre bras u béhani é tennan ol er péh e houian; mé studie Jésus ha Jésus crucefiet. » Er servitour-men de Zoué en doé é mesque é venèh ur frér, péhani en doé ur simplicité admirable, liag e oé hanhuet Gil. Er frér-men, én ur zevise un dé guel er Sant, c iuras dehou : « Me zad, Doué e zou bet miséricordius-bras én houandrèd, ha hou coalhel en dès ag é hrseceu; mses ni, péré n’endomb meit tud inorant, penaus éellamb-tii hanaliuein assès é vadeleah inlini ha gobér hur salvedtgueah? • — * Mar accorde Douéd’undén, e rescondas Bonavantur, er grace hemb-quin d’er hù-rein, quemeni-cé e véhéassèshag e véhé memb un tresol bras. * —\nPetral e laras er frér Gil, un inorant, un amoèd e elle cârein Doué én ur ffetjon quer parftetèler brassandoclor? • — « Ya, e rescondas er Sant, ha inemb ur goh voès e elle cârein Doité muyoh eit en thofogin abillan. » Gil, laen n joé é cleuet er honzeu-men, e yas ér jardrin , e Eium laquasétal en or, péhani eoéar un hent bras hag en tu guet erguér a Rome, hag e grias a bouisé bènar er bassanderion : « Deit, lud simple ha inorant, deit, coh merhèd, deit ol de gârein Jésus-Chiouist. llui e elle er hârein quemenl Eia membmuyoh eit cn Tad Bonavantur, hag en tologinèd abillan. * Couéhee ras nezé én ur ravissemant a sperèd, pé-hani e badas tair aer.\nEr pab Grégoèr dêcvèd e ras er Sant-men Cardinal, hag er sacras ean-memb Escob a Albano. Monnet e ras guet er Pab d’er Honcilo genéral a Lyon, pèhani e ziguéoras d’er seihvèd dé a vis mai, èr blai 1274. Énou é perdèguas dihue liùéh dirac en ol Tadeu assambtet, hag é labouras mui eit hanni aveit laquat en union étré en Ilis grec ha latin. Goudé en dout méritet dré é siance admiralion en Tatleu ag er Honcile, er Sant e chomas clan. En ol e oé aflliget-ljras, maes Doué e lallé dehou reconipanceïn é labourieti ha couronnein c vériteu én un assamblé quen inourable ha quer santel. Durand é glinhuèd, é zenlegad e oé allâu ar é grucefi. Tremeine e ras ag er vuhé-men d’en éiernitè eurus, d’er buar-zêcvèd dé a vis Gourhelen, ér blai 1274, oaidet a dri biai ha haiiiér-hand. Er Pab, gueten ol Tadeu ag er Honcile, e assistasènè interremant, péhani e oé bet groeit gnet ur pompe drès-ordinser. Eih-uéguênd vlai goudé ma varhuas, é oé bet diguéorct é vé, Irig é oé bel cavet è bèn quer fresque ha qtier ru èl pe vèhé bel bihue; niscs ag en achémandag c gorv ne oé nameil er relégneu. Er Sant-men en dès composet livreu caér ar en Tbologi iiag ar er Scriiur Sacret: scrihuct en dèsehuc pttud a üvreu spirituel, péré e zou Iten a zouslér hag ag un devotion tinèr, hag en dès méritct dehou en hanhuea Zoetor Serafiq; cheiu amèu lod ag é régleu spii itucl : 1° Ret-é péllal doh un dén é colér avel doh ur hi arraget., »» È1 ma vire en chour n'en da el laestre de gollc durand en tour-\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/419&oldid=107205 »\nKemmoù diwezhañ degaset d'ar bajenn-mañ d'an 9 Gwe 2017, da 14:46.


Kentañ Sul an Azvent - Tiegezh Santez Anna\nSul 1añ a viz Kerzu 2019 * Stumm ordinal\nEn amzer-se, e lavaras Jezuz d'e ziskibion : Evel ma voe en deizioù Noe, evel-se e vo ivez e Donedigezh Mab an Den. Rak en deizioù a-raok an Dour-beuz e veze an dud o tebriñ, oc'h evañ, o timeziñ paotred ha merc'hed, betek ma 'z antreas Noe en arc'h, hag an dud ne ouezjont netra betek ma teuas an Dour-beuz o c'hasas holl gantañ; evel-se e vo ivez e Donedigezh Mab an Den. Neuze, eus daou zen a vo er park e vo kemeret unan ha lezet egile; eus div vaouez a vo o valañ gant ar vrev e vo kemeret unan ha lezet eben. Beilhit eta peogwir n’ouzit ket pegoulz e tle ho Mestr dont en-dro. Komprenit mat kement-mañ : Mar ouije ar penn-tiegezh da bet eur eus an noz e tle dont al laer, e veilhje mat ha ne lezje ket da doullañ e di. Rak-se bezit prest, c'hwi ivez, rak d’an eur na soñjit ket e teuio Mab an Den.\neus ar Salm 24, 1–3.\nEtrezek ennoc'h, Aotrou, e savan va ene,\nva Doue, ennoc'h e fizian.\nGrit n'am bo ket a vezh,\nna drido ket va enebourien diwar va fenn,\nnann, an neb zo e fiziañs ennoc'h\nn'en devo ket a geuz.\nPublié dans Azvent, Gregorian, Liderezh, Messe, Oferenn, Sainte Liturgie, Sulvezhioù, Temps de l'Avent


Géraud Reveilhac - Wikipedia\nGéraud François Gustave Reveilhac, bet ganet d'ar 16 a viz C'hwevrer 1851 en Orlhac (Cantal, Bro-C'hall) hag aet da Anaon d'ar 26 a viz C'hwevrer 1937 e Savenneg (Liger-Izelañ, Breizh), a oa ur milour gall.\nAr jeneral Reveilhac\no vedalennañ ar soudard Derrien e 1915.\nAbalamour d'e demz-spered dibleg hag ouzhpenn yen ouzh ar soudarded dindanañ e krogas afer Pevar C'horporal Souain pa voe fuzuilhet pevar soudard gall didamall (ar Breizhad Lucien Lechat en o zouez) d'ar 17 a viz Meurzh 1915 « evit laoskentez dirak an enebourien ». Bez' e voe adkemeret an darvoud kriz-se e-barzh Paths of Glory, ur romant bet savet gant ar skrivagner stadunanat Humphrey Cobb e 1935. E 1957 e voe troet ar film Paths of Glory gant Stanley Kubrick, dalc'het roll ar jeneral Reveilhac gant an aktour George Macready (Paul Mireau er film).\n1 Red e vicher\n2 Ar rezioù bet tapet gantañ en Urzh broadel al Lejion a Enor\nD'an 19 a viz Here 1869 e teuas Géraud Reveilhac da vicher an armoù, hag eñ degemeret e Skol milour Saint-Cyr d'an 23 a viz Here ma tapas e c'haloñsoù a gorporal d'an 29 a viz Gouere 1870. Ezel eus “Forniad ar 14 a viz Eost 1870” e voe anvet da isletanant ha kaset da 61añ Rejimant Troadegiezh ma'z eas da letanant d'ar 4 a viz Here 1870.\nAet da gabiten d'an 31 a viz Here e kemeras perzh er Brezel Dek adalek ar 5 a viz Du betek ar 7 a viz Meurzh 1871. Gloazet e voe en e skoaz dehou da-geñver Emgann Villorceau (Loiret) : dalc'het e voe evel prizoniad-brezel gant ar Brusianed eus an 9 a viz Kerzu 1870 d'an 8 a viz Genver 1871 koulskoude.\nE penn-kentañ miz Ebrel 1871 e voe kaset da Lemojez (Haute-Vienne), eus ar 4 d'ar 7, da vougañ an emsavadegoù bet ganet da vare Kumun Pariz. Da c'houde e tremenas meur a vrezeliadenn en Afrika an Norzh :\n19 a viz Gouere 1872-31 a viz Here 1873,\n30 a viz Ebrel-24 a viz Here 1874,\n10 a viz Ebrel 1877-23 a viz Ebrel 1881,\n24 a viz Ebrel-29 a viz Mezheven 1881, e-barzh ar bagad brezel a gemeras perzh en aloubidigezh Tunizia,\n30 a viz Mezheven 1881-4 a viz Gwengolo 1886.\nAdalek an 20 a viz Gwengolo 1886 betek an 8 a viz Mezheven 1889 e voe Reveilhac lod eus an nerzhioù a oa bet kaset da Annam ha da Donkin d'ober war-dro an div vro-se bet lakaet dindan warezveli gant ar stad c'hall. Etretant e oa bet anvet da bennvatailhon d'an 29 a viz Meurzh 1889. Ingal e kendalc'has red e vicher, hag eñ aet da letanant-koronal d'ar 17 a viz Eost 1797, da goronal d'an 30 a viz Kerzu 1902 ha da jeneral brigadenn d'an 21 a viz Gwengolo 1909.\nEdo al leve o tostaat evitañ pa darzhas ar Brezel-bed kentañ hag ur soudard oadet a dri bloaz ha tri-ugent e oa-eñ pa voe lakaet e penn 60vet Rannarme Troadegiezh d'ar 25 a viz Gwengolo 1914 da erlec'hiañ ar jeneral Maurice Joppé. Eeun-kenañ e oa bellouriezh an holl jeneraled a oa bet anvet gant Joseph Joffre : « argadiñ pellañ ma c'haller » hep bezañ prederiet an disterañ gant ar c'holloù. Trec'hiñ gouenn ne reas ket Géraud Reveilhac ha ne chomas ket etre daou soñj pa voe aberzhet buhezioù sof-kont en aner da-geñver an arsailhoù en devoa gourc'hemennet (7-10 a viz Meurzh 1915, nepell diouzh Suippes, Marne). Ken stank e oa tennañ ar mindrailherezed alaman ma chomas ar soudarded c'hall sac'het en o fozioù-difenn. Pennek evel ur marc'h-koad ha feuket an tamm anezhañ e c'hourc'hemennas Reveilhac ma vije tennet warne, ar pezh a voe nac'het gant ar c'horonal Bérube, an ofiser e karg eus ar pezhioù kanolierezh. N'en devoa ket ar jeneral e walc'h a dud varv ha setu ma c'houlennas groñs ma vije dibabet un toullad soudarded e-touez reoù an 336vet Rejimant Troadegiezh. Kaset dirak al lez-brezel ha goude ur prosez mezhus an dalc'h anezhañ e voe kondaonet ar gorporaled Louis Girard, Lucien Lechat (genidik eus Ferred), Louis Lefoulon ha Théophile Maupas ha fuzuilhet kenkent hag an deiz war-lerc'h.\nNe voe ket digarget Géraud Reveilhac koulskoude ha mont a reas betek dibenn ar brezel e penn un adunanenn. Daoust d'ar from bras a seizas ar vro en he fezh pa voe diskuliet afer Pevar C'horporal Souain e 1921 e kasas ul leve sioul e-kichen Naoned ma oa genidik e wreg. Tri bloaz goude ma voe gwennet enor Girard, Lechat, Lefoulon ha Maupas e varvas Reveilhac en e wele.\nAr rezioù bet tapet gantañ en Urzh broadel al Lejion a EnorAozañ\ndekred ar 24 a viz Mezheven 1886 : Marc'heg,\ndekred an 29 a viz Kerzu 1896 : Ofiser,\ndekred an 29 a viz Kerzu 1910 : Komander,\ndekred ar 1añ a viz Meurzh 1916 : Ofiser meur.\nRed-micher Géraud Reveilhac war diaz roadennoù Léonore\n↑ Dre fazi e skriver Réveilhac, evel m'hen diskouez splann e deuliad war diaz roadennoù Léonore.\n↑ Robert Reveilhac anv e dad ha Marguerite Redon anv plac'h yaouank e vamm.\nAdtapet diwar « https://br.wikipedia.org/w/index.php?title=Géraud_Reveilhac&oldid=1601615 »\nKemm diwezhañ d'an 23 Du 2014 da 10:33\nKemmoù diwezhañ degaset d'ar bajenn-mañ d'an 23 Du 2014, da 10:33.


Recep Tayyip Erdoğan zo ur politikour turk bet ganet d’ar 26 a viz C'hwevrer 1954 en Istanbul. Deuet e oa da vezañ kentañ ministr Turkia d’ar 14 a viz Meurzh 2003. Emañ e penn an Adalet ve Kalkınma Partisi (AKP, Strollad ar Reizhded hag an Diorren). Dilennet e voe da Brezidant ar Republik d'an 10 a viz Eost 2014 en dro gentañ hag addilennet e 2018.\nRecep Tayyip Erdoğan e 2017\nD'ar 24 a viz Even 2018 e oa bet embannet gant Erdogan e oa aet ar maout gantañ e dilennadeg prezidant Turkia. Embannet e oa bet kement-se gantañ a-raok ma vefe disklêriet an disoc'hoù gant bodad an dilennadegoù. Ha pa vefe bet kadarnaet e drec'h gant ar bodad, ar strolladoù enebet outañ a ziskleir e oa bet truchadennoù, dreist-holl e reter Turkia lec'h ma vev Kurded.\nGant al lezennoù en doa lakaet votiñ dre referendom e vo lamet ar post a gentañ-ministr ha kreñvaet kalz e c'halloudoù evel prezidant Turkia.\nRecep Tayyip Erdoğan gant Mahmoud Abbas e 2015.\nSot eo Erdoğan gant an Impalaeriezh otoman. Klask a ra lakaat hengounioù ar mare-se da vevañ en-dro. Pa voe degemeret Mahmoud Abbas, prezidant Palestina, e palez prezidanted Turkia, e oa bet lidet an emgav gant Turked gwisket evel re an Impalaeriezh otoman eus ar XVIvet kantved.\nAdtapet diwar « https://br.wikipedia.org/w/index.php?title=Recep_Tayyip_Erdoğan&oldid=1922177 »\nKemm diwezhañ d'an 1 Gen 2022 da 13:37\nKemmoù diwezhañ degaset d'ar bajenn-mañ d'an 1 Gen 2022, da 13:37.


Skeul amzervezhioù douarouriezhel - Wikipedia\nSkeul an amzerioù geologel\nSkeul an amzervezhioù douarouriezhel, pe skeul an amzerioù douarourel, pe skeul an amzerioù geologel a zo ur sistem implijet evit renkañ e geologiezh darvoudoù istor ar Voull-Douar.\nKentañ skeulioù ijinet evit-se o zo o orin er XVIIIvet kantvet, met ar resisañ labourioù e-keñver an deziata zo bet renet gant Arthur Holmes er bloavezhioù 1930, gant e gentañ skeul bet embannet e 1937. Anavezet eo eñ neuze evel tad skeul an amzerioù geologel.\nE-skej meur a zanvez skiantel, en o zouez teknikoù an deziata, ar c'hronostratigrafiezh na baouez ket da vezañ pinvidikaet ha nevesaet gant muioc'h mui a resisded.\nBep 4 bloaz e vez aozet gant an UISG / IUSG (Union internationale des sciences géologiques) ur c'hendalc'h etrevraodel war ar geologiezh e-lec'h vez labouret Bodad etrevrodel stratigrafiezh a ra war-dro un hizivadur eus skeul an amzerioù geologel. Ar c'hendalc'h diwezhañ zo bet dalc'het eus an 2 betek an 10 a viz Eost 2012 e Brisbane en Aostralia.\nAr skeulioù diwezhañ bet embannet a veze diazezet war labourioù war ar magnetokronoù (amginadur polelder) hag a veze enno etre 5 ha 6 live ha isliveoù reolataet. Dre-se eo bet dilezet nomenkladurioù kozh evel an hoalad kentañ, an eil hag an trede hini o vezañ bet treuzfeurmet e eilrannadoù resisoc'h ha reishoc'h.\nSkeul an amzerioù geologel a grog gant oad priziet ar Voull-Douar, da lavaret eo 4,6 miliard bloavezhioù.\nEilrannadoù pennañ skeul an amzerioù geologel[kemmañ | kemmañ ar vammenn]\nBodad etrevraodel stratigrafiezh\nAdtapet diwar « https://br.wikipedia.org/w/index.php?title=Skeul_amzervezhioù_douarouriezhel&oldid=1833203 »\nKemmoù diwezhañ degaset d'ar bajenn-mañ d'an 8 Ebr 2019, da 19:34.


Keleier 8 a viz ebrel | Aï'ta dirak an archerien, harz-labour e aerborzh Brest\nmercredi 8 avril 2015 à 20:58 Par Tudi Crequer, France Bleu Breizh Izel\nD'an 8 a viz ebrel, France Bleu Breizh Izel n'eus roet ar gomz da Aï'ta, unan deus stourmer ar strollad a zo bet galvet dirak an archerien. Klevet hon eus ivez ul labourerez deus an embregerezh Securitas a ra war-dro ar surentez e aerborzh Brest, en harz labour e vo d'an 9 a viz ebrel evit goulenn e vije kresket e gopr.\nHarz-labour e aerborzh Brest\n"Kollet hon eus tro 200 euro ar bloaz tremenet" eme Mari Joubin, labourerez e embregerezh Securitas abaoe ur bloaz. Abaoe 2006 e laboure evit un embregerezh all hag a rae war-dro ar surentez e aerborzh Brest. Abaoe ar cheñchamant-se e z'eus kalz a gudennoù -neubeutoc'h a vakansoù, primoù lemet, eurvezhioù a ne vezont ket digollet- hervez ar sindikad FO. Neuze, galv a ra ar sindikad-se d'ober harz labour d'an 9 a viz ebrel evit klemm rak an digresk gopr-se da skouer. Mari Joubin a labour just awalc'h e Securitas, displegañ a ra deomp petra zo kaoz :\n20e Securitas SON\nAï'ta e ti archerien Theix\nGalvet e oa bet ur stourmer deus ar strollad Aï'ta e archerdi Theix. Goulennatet e oa bet diwar-benn un obererezh kaset a-benn gant Aï'ta. "Laeret" e oa bet ganto panelloù unyezhek war tolpad kêrioù Gwened evit klemm rak plas ar brezhoneg. Dreist-holl, Tolpad kêrioù gwened n'eus sinet Karta "Ya d'ar brezhoneg !" e 2010. Selaouit amañ Renan, ezel ar strollad Aï'ta er Morbihan :\nEvit gouzout hirroc'h war darempredoù aï'ta ha tolpad kêrioù Gwened klikit amañ.\nToutes les émissions Keleier Breizh, e yezh ar vro !\nToutes les émissions Les informations e brezhoneg, gant Pauline Kerscaven


Chabat - Wikipedia\nAr Chabat pe Shabbat (hebraeg : שבת - chom a-sav, yideg שבת pe, ral, (shabbes)) eo an devezh diskuizh a vez d'ar seizhvet devezh eus ar sizhun gant ar yuzevien (da lavaret eo d'ar Sadorn) ha ma ranker paouez da labourat etre ar Gwener noz hag ar Sadorn noz.\nUn dra a bouez eo er yuzevegezh ha, doare pe zoare, e vez doujet gant ur bern yuzevien. Gwelet eo evel ur prantad er-maez eus ar vuhez pemdeziek, graet evit kreizennañ war e familh. Ur bern aotreoù hag arabadoù zo stag ouzh an devezh-se. Un devezh-vak eo en Israel.\nAdtapet diwar « https://br.wikipedia.org/w/index.php?title=Chabat&oldid=1871531 »\nKemmoù diwezhañ degaset d'ar bajenn-mañ d'an 19 Ebr 2020, da 16:39.


Journal de Renaud Camus, mardi 26 janvier 2021\ncréée le mercredi 27 janvier 2021, 19 h 47\nmodifiée le mercredi 27 janvier 2021, 19 h 50Plieux, mardi 26 janvier 2021, une heure et demie du matin. Je ne comprends pas bien les conducteurs de voitures qui respectent les limitations de vitesse uniquement ~~~~~~ ~~~~ ~~~~~ ~~~~~~~~~ ~~~~ ~~~~ ~~~~~~~ ~~~~~ ~~~ ~~~~~~~~~~. ~~’~~~~~~ ~~~~~ ~~~~ ~~~ les méprise un ~~~~. ~~~~~ ~~~~~ ~~~~~~ ~~~~~~~~~~~~~~-~~~~ ~~~~ ~~~~~~~~~, ~~~~, ~~~ ~~~ ~~~~~~~~~~~-~~~~ ~~ ~~’~~ ~~~~~~ ~~~~ ~~~~~~~~~~~ ~~~ ~~~~~~~, ~~~~ ~~~~~ ~~~ ~~~~~~~~~ ~~~ ~~~ ~~~ dépense.\nLe ~~~~~ genre d’attitudes et ~~~ ~~~~~ ~~~~~~ ~~~ ~~~~~~~~~~ ~~~ ~~~~~~~~~~~ ~~~~~~~ ~~~ ~~~ ~~~~~~~~~ ~~~ ~~~~ ~~~~~~~~ ~~~~ ~~~~~ ~~~~~~~~ ~~~ ~~~~~~~~~. ~~~~~~~~~ ~~’~~~ ~~~~~~~~~~~ ~~~~ ~~’~~~~~~~ ~~~~~~~~~~~~~, ~~~ ~~~~ n’est sans doute ~~~~ ~~~~~ ~~~~~ ~~~ ~~’~~~ ~~~~~~~~~~ ~~~~ ~~’~~~~~~~ ~~~~~~~. ~~~ ~~~~~~ ~~~~~~~~~ ~~~’~~~ ~~~ ~~~~~~ ~~~ ~~~~~~ ~~~~~~~ ~~~~~ ~~~~ ~~~~~~~ ~~ ~~~~ ~~~~~ ~~~~~~ ~~~’~~~ ~~~~~~~~ confinement paraît imminent, ~~~~ ~~~~~~~ ~~~ ~~~~~~~~~~~~ ~~~~~~~~~~~. ~~~~ ~~~~~~ ~~~ ~~~~~~~~~ ~~~ ~~~~~~~~~ ~~’~~~~ ~~~~~ ~~ ~~’~~~~~~~~ ~~~ ~~~ ~~~~~~~~~ ~~~~~~ ~~~’~~~ ~~~~~ ~~ ~~~~~~~ ~~~ ~~~~~~~ ~~ ~~~~~~~, les autorités et ~~~~ ~~~~~~~~ ~~’~~ ~~~~~~~ rien.\nEst-ce ~~~~ ~~~ ~~~~~~~~~~ ~~~ ~~~ ~~~~ ~~~~~~~~~ ~~~~~~ ~~~~~~~~, ~~~ ~~~~~~ ~~~ ~~~~~~~ ~~~ ~~~~~~~, ~~’~~~~ ~~’~~~~~~~ ~~~~~~~~ ~~~ ~~~~~~~~ ~~’~~~~~ ~~~~ la volonté du ~~~~~~~~, ~~~~~ ~~~’~~~ ~~~~~ ? ~~~~~-~~~~~~ ~~~~~~~~ ~~~~~~~~~~~ ~~~~~~ ~~~~~~~ ~~’~~~~~~~~~, ~~~ ~~~~ ~~~ ~~~~~ ~~~~~~ ~~~~~~~ ~~~~~~~~~~ ? ~~~ ~~~~~-~~~ ~~~~ ~~ ~~~ ~~~~ ~~~ ~~~~ ~~’~~~~~~~~~~~~, ~~~~~ de même, pour ~~~~~ respectée ?\nJ’en ~~~~~~ ~~’~~~~~~~ ~~~~~ ~~ ~~~~ ~~~~~ ~~~~ ~~~ ~~~~~~~ ~~~~~~~~~ ~~~~~~~~~, ~~~~-~~~~~, ~~~~~ ~~~ ~~~~, ~~~ ~~~~~ ~~~ ~~~~~~~, ~~~~~~~~ ~~~ ~~~~~ ~~~~~~~~~~~~~~ ~~~~~~~~~ ~~~ son nom. Aussi ~~~~~ ~~~ ~~’~~~~~~~~~-~~~ ~~~~, ~~~~~~ ~~~~~ ~~~~~~~~~~ ~~~’~~~~~ ~~~~~ ~~~ ~~~~~ ~~~~~~~ ~~~~~ ~~~ ~~~~~~~~~~~~~ ~~~ ~~~~~~ ~~~ ~~~ ~~~~~~~~~~~ ~~~ ~~~~~~~. ~~~~~ ~~~~~ ~~~~~~ ~~~~~-~~~ ~~~~~~~~~~~ les juges plus ~~~~ ~~~~ ~~~~~, ~~~~ ~~~ ~~~~~ ~~~~~~~~~ ~~~’~~~ ~~~~~~~~~~~ ~~~~~ ~~~~ ~~~~~~, ~~~ ~~’~~~ ~~~~~~~~~ ~~’~~ ~~~~~~~~~, ~~~~~ ~~~ ~~~~~~ ~~~~~~~~ ~~~ ~~~~~~~~~~~ ~~~ ~~~~~~~ ~~~ ~~~ la nation contre ~~’~~~~~~~~~. ~~’~~~~ ~~~ ~~~~ ~~~ ~~~~~~~~~~~ ~~’~~~~~~~~~, ~~~ ~~ ~~ ~~~~~ ~~~ ~~~~~~ ~~~~~~, ~~~’~~~ ~~ ~~~~~~ ~~~~~ ~~~ ~~~~~~~~ ~~~ ~~~ ~~~~ ~~~~~ ~~~~~~~~~~~ ~~~~~~~~~~~~ ~~~~ dans tout l’appareil ~~~~~~~~~~~ ~~~~~~~~~. ~~~ ~~~~~~ ~~’~~~~~~~~~ ~~~ ~~~~~~~ ~~~~ ~~~~~~~~~ ~~~~~~~~~ ~~~~ ~~~~ ~~~~~~~~~~~ ~~~~~~~~~~ ~~~ ~~~~~~~~~~~~ ~~~ ~~~~~~~~~~, ~~~ ~~~ ~~~~~ ~~~ ~~~~~~~~~ ~~~ ~~’~~~~~~~~~~.\nvoir l’entrée du mardi 26 janvier 2021 et ses 3 images dans Le Jour ni l’Heure


Merzher - Wikipedia\nGant ar ger Merzher e tegouezher amañ. Evit sterioù all ar ger, gwelit Merzher (disheñvelout).\nUr merzher a zo un den hag a varv evit e gredennoù relijiel, evel a oa c'hoarvezet e deroù istor ar gristeniezh.\nA-wechoù e vez lavaret eus un den hag a zo marvet evit un dra bennak all, evit e vro pe evit kredennoù politikel. Ar verzherinti a vez lavaret eus ar marv-se.\nMerzher a zo tost d'ar ger gresian martyr (stumm kozh : marty o talvezout kement ha test). Implijet e veze en Azia Vihanañ dindan ar stumm martyriai (testenioù) evit lakaat da embann anvioù ar begennoù a roe harp d'ar geoded. Lennet e veze an anvioù ez-publik ha kaset e veze anezho dre skrid d'ar pennoù bras. Diwar an embannoù-se e kemeras ar gristenien ar ger evit ar verzherinti hag evit ar verzherien. Danevelloù barnedigezh hag o lazhadennoù a veze gwelet evel testenioù roet evit kanañ gloar d'ar relijion nevez.\nE-pad an tri c'hantved kentañ e veze kroazstaget ar gristenien koulz hag ar vac'hidi bolitikel hag a-wechoù e vezent roet da zebriñ d'al loened gouez er sirk. An holl anezho a zo bet anavezet gant an ilizoù kristen kentañ evel merzherien ha sent.\nTertulllian (Eil kantved) a skrivas : sanguis martyrum, semen christianorum (had ar gristenien eo gwad ar verzherien).\nEn arabeg e kaver ar ger shahid o talvezout test koulz ha merzher. Ne gaver ket an termen er c'hKoran, met en Hadith (teskad komzoù Mohammed). Ar verzherez kentañ eo bet Soumaya bent Khabbab, ur vaouez kozh lazhet gant keodederien Mekka a-du gant al liesdoueadegezh.\nDarn eus ar vuzulmaned, ar Chiited, a lid memor ar shahid Hussein ben Ali a voe lazhet en emgann Kerbala, pa oa o vrezeliñ ouzh an eil kalif omeyad, Yazid Iañ. Bep bloaz e vez lidet eñvor an darvoud e-pad gouel an Achoura pa ya ar Chiited er straedoù o huanadiñ hag o stekiñ ouzh o bruched.\nSellit ouzh ar ger Merzher er\nAdtapet diwar « https://br.wikipedia.org/w/index.php?title=Merzher&oldid=1912300 »\nKemm diwezhañ d'an 3 Her 2021 da 14:39\nKemmoù diwezhañ degaset d'ar bajenn-mañ d'an 3 Her 2021, da 14:39.


Dahomey (anvioù all : Danxomé, Danhomé, Abomey) a oa anezhi ur rouantelezh en Afrika hag en em astenne war tiriad ar riez a vez anvet Benin bremañ. Savet eo bet hec’h anv diwar ar ger dan a dalvez "naer" e Foneg ; un dave eo da azeulerezh an naered-piton, un azeulerezh boutin war aodoù Benin, e rannvro Ouidah peurgetket.\nKrouet e oa bet ar rouantelezh-se, hervez ar vojenn, gant merc’h ar roue Tado. Honnezh, ur Yoruba anezhi, a oa deuet d’ar c’hoad da glask dour ha kejañ a reas gant ar spered loupard. Agasu, tad an holl Foned, a zeuas da vugel dezho. Krouet e oa bet ar gêr santel gant diskennidi Agasu. War-dro 1600 e oa bet tri mab dezhañ o tabutal evit mont da roue. Trec’h e oa bet ar mab henañ war e daou vreur, a yeas kuit da sevel o rouantelezhioù dezho o-unan, unan war aod Ajase-Ipo, Porto Novo hiziv an deiz, hag egile, en Abomey en norzh ma c’haller gweladenniñ palez ar roue c’hoazh.\nMont a reas rouantelezh Abomey buan a-walc’h da vezañ ur vro c’halloudus, gant moneiz hag all. Pinvidikaat a reas gant ur c’henwerzh a-bouez, hini ar sklaved dreist-holl. Dont a rae un arme efedus hag aozet-mat da breizhañ danvez sklaved er meuriadoù. Da-c’houde e veze kaset ar re-se betek aod ar meurvor Atlantel, ma vezent eskemmet ouzh marc’hadourezhioù a bep seurt, kanolioù hag armoù peurgetket, gant kenwerzhourien Europa.\nUr rejimant eus ar vegenn a rae war-dro difenn hag eveshaat ar roue. Ne oa nemet maouezed er rejimant-se hag « amazonezed » e vezent anvet gant kenwerzhourien Europa.\nE 1724 e voe aloubet Allada gant ar Foned. Gounid a reas ar re-se goude douaroù betek aod ar meurvor Atlantel hag aloubet e oa bet ganto Dahomey penn-da-benn en doare-se. An doueed Yoruba, anavezet dija gant ar Foned, a veze azeulet evel speredoù lec’hel Ewe ha Fon eus ar relijion vodou, anezhi relijion ofisiel ha diazez ar rouantelezh.\nRouantelezh Dahomey a oa bet anezhi betek dibenn an XIXvet kantved. Brezel a oa bet, evit gwir, etre annezidi ar rouantelezh hag an drevannederien hag e dibenn ar brezel-se e oa bet tapet ar roue Behanzin hag argaset e oa bet eus ar rouantelezh, a oa bet staget ouzh Frañs.\nDa-heul alouberezh ar vro gant an drevadennerien c’hall e teuas Kontouerioù ar Benin, a oa stag ouzh trevadenn Senegal abaoe miz Gouere 1886, da vezañ un drevadenn emren e 1893, a-raok bezañ anvet « Trevadenn Dahomey ha dalc’hioù » gant un dekred eus an 22 a viz Mezheven 1894. An anv Dahomey, na dalveze nemet evit envel rouantelezh Dahomey er penn kentañ, a voe graet gantañ goude evit envel an drevadenn en he fezh. Youl a oa bet d’ar mare-se evit reizhabegiñ hag evit kemer lorc’h diwar un alouberezh diaes a-walc’h, o teuler evezh ne vije ket kemmesket an tiriad-se gant tiriad Benin vreizhveuriat, (Nigeria hiziv an deiz). Ne gollas an drevadenn nevez hec’h emrenerezh nemet e 1904, pa oa bet entoueziet gant Afrika c'hall ar C’hornôg (AGK).\nDahomey, ur vro dizalc’h abaoe ar 1añ a viz Eost 1960, a oa bet roet an anv Benin dezhi d’an 30 a viz Du 1975.\nAdtapet diwar « https://br.wikipedia.org/w/index.php?title=Dahomey&oldid=1942938 »


Pajenn:Morvan - Buez ar Zent, 1894.djvu/836 - Wikimammenn\nPajenn:Morvan - Buez ar Zent, 1894.djvu/836\n9 a Gerzu\nsant alar, eskop\noa ober archedouigou arc’hant pe aour da lakaat relegou ar Zent.\nN’oa ket pell m’edo er palez pa reaz he zonj da ren eur vuez santeloc’h c’hoaz. P’oa erruet, e veze guisket brao, hag e touge avechou dillad seiz ha dillad alaouret zoken ; mes hiviziken ne zougaz mui nemed dillad groz ha dister. Kement tra a briz en devoa a roaz d’ar beorien, ha bemdez e vage eur maread euz ar re-ma. Ho zervicha a rea he-unan ouz taol, ha ne zebre nemed ar pez a jome euz ho dilerc’h. Ar beorien o deveze diganthan guin ha kig ; mes hen a rea ato vijil ha ne eve nemed dour ; aliez zoken e iune daou pe dri devez dioc’htu.\nGoude maro ar roue Kloter, Dagobert, he vab, en devoue ive eunn istim vraz evit ar Zant. D’ar mare-ze, eur vandenn Vretouned a zaillaz var douar Frans enn eur ober skrab var gement tra a c’hellent da baka. Ann dra-ma a lakeaz Dagobert da egari, ha setu hen ha digas sant Alar da lavaret da zant Judikael, a ioa neuze roue e Breiz, e raje brezel d’ezhan ma ne raparje ket ar gaou o doa great he zujidi. Sant Alar ha sant Judikael n’o devoue ket a boan oc’h en em glevet. Roue Breiz a ziskleriaz dioc’h-tu e raparje ann drouk a ioa bet great var douar Frans, petra bennag n’oa ket kaoz d’ann drouk-se ; rak great oa bet heb gouzout dare d’ezhan. Mont a reaz he-unan da gaout Dagobert asamblez gant sant Alar, ha bennoz Doue d’ar zant-ma, ne oue ket a vrezel etre ann daou roue.\nSant Alar a ioa leshanvet gant ann holl Manac’h ar palez, hag e guirionez he vuez a ioa henvel e peb hent oc’h hini eur manac’h. Epad ma laboure var he vicher, e veze ato eul levr digor dirazhan ; bemdez e tremene eur pennad mad a amzer o lenn ar Skritur sakr ; erfin, bemdez ive ha bemnoz e kane meuleudiou ann Aotrou Doue asambles gant he vevellien evel ma vez great er c’houenchou. N’e ket souez eta ma oue goulennet da eskop e kear Noion, goude maro ar roue Dagobert, petra bennag n’oa ket zoken den a iliz.\nAlar a jomaz mantret pa glevaz ar c’helou-ze. Mes,\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/836&oldid=138085 »


Lec'hiañ Inizi Lakshadweep\nInizi Lakshadweep a zo unan eus tiriadoù India, er-maez da aodoù mervent India. Ouzh o ober emañ Inizi Laccadive, Inizi Aminidivi ha Maliku (Minicoy). Kement ha "100 000 enezenn" e talv an anv. 64 473 a dud a oa o chom enno hervez niveradeg 2011. Kavaratti eo ar gêr-benn, hag ar malayalameg hag ar saozneg eo ar yezhoù ofisiel.\nAdtapet diwar « https://br.wikipedia.org/w/index.php?title=Lakshadweep&oldid=1714233 »\nKemmoù diwezhañ degaset d'ar bajenn-mañ d'an 14 Eos 2016, da 02:23.


Breizh, treuzoù ha linenn-dan ar mor | Becedia\nBreizh, treuzoù ha linenn-dan ar mor\nAozer : Yann Lagadec / Ebrel 2019\nAnat eo e oa deuet Breizh da vezañ ur rannvro a-bouez bras war linenn-dan ar mor e-doug ar brezel Bed kentañ. Ha splann eo pa weler eo e Beg Sant Vazhev ez eus bet savet ur monumant d’ar vartoloded marvet e-pad ar Brezel bras, padal eo er mor Kreizdouarel e oa bet ar bras eus ar re varv. Un tamm luzietoc’h eo ar wirionez koulskoude.\nDixmude, trec’h fuzuilherien-vor martoloded Breizh ?\nSkouerius-mat eo pezh zo c’hoarvezet gant brigadenn ar fuzuilherien-vor ha gant emgann Dixmude. Un «trec’h ar Vretoned» zo bet graet eus an emgann-se e memor a-stroll an dud. E gwirionez n’eo ket bet posupl sevel brigadenn an amiral Ronarc’h en Oriant, hep ne vefe bet deuet ivez fuzuilherien eus a Vrest, met ivez re Cherbourg, Rochefort pe Toulon. Er vrigadenn-se e veze kavet en tu all da 40% a Normaned, paotred ar Vañde hag ar Charente, Euskariz, soudarded Lengadok ha Provañs, Parizianed zoken. D’an 8 a viz Here 1914 int bet enrollet e Gand, hag adalek ar 24 e krog paotred Ronarc’h d’en em gannañ e stourmoù eus ar re feulsañ tro-dro Dixmude. Niverus-tre e voe niver ar re lazhet da geñver a emgannoù-se : dindan un nebeud sizhunvezhioù, 510 den lazhet, 1 950 den gloazet, 698 prizoniad pe aet da get, pezh a ra en holl 3 158 den diwar ar 6 800, tost an hanter anezho.\nRet-mat eo degas da soñj memestra ez eus estreget perzh ar fuzuilherien-vor en emgann ar gêriadenn-se eus ar Flandrez. Ur 5 000 bennak a Velgiz, hag en tu all da 2 000 a dennataerien eus ar Senegal a oa bet o stourm ivez. Hag uhel-mat feur ar re a gollas o buhez eno : ne chome nemet 400 den en unan eus an daou vatailhon tennataerien, da skouer, 11 en eil. Da lâret eo war-dro 80% a dud lazhet.\nChom a ra ganeomp ar skeudenn, « mojenn » Dixmude, a-drugarez dreist-holl da oberenn ur Breizhad, Charlez ar Govig, bet embannet ken abred ha 1915…\nBreizh, douar ar vartoloded ?\nMet menegiñ fuzuilherien-vor Ronarc’h hepken a vefe distaoler war engouestl ar Vretoned er Verdeadurezh. Bretoned eo a rae tro-dro da 48% eus ar Frañsizien war-roll er Verdeadurezh er bloaz 1913. Moarvat e oa heñvel a-walc’h kementad ar re a zo bet enrollet er Verdeadurezh adalek 1914, tro 45-50 % moarvat. En tu all d’ar sifroù, ur wirionez all koulskoude : darn vras ar Vretoned mobilizet -moarvat etre 90 ha 95% outo - zo bet enrollet en Arme-zouar.\nDaoust da-se eo anat a-walc’h e roer re a blas d’ar Vretoned er Verdeadurezh, ha dre-se ez eo miret bed ar vartoloded e Breizh, gant m’eo posupl pa vezer da vare ar brezel memestra. Gwir eo ez eo bet bevet fall an taolioù mantrus, evel koll al listri bras evel ar Bouvet pe ar Gambetta. Daoust da-se kaved er «Roaial» war-dro 15 000 den lazhet e-doug ar brezel : 4 800 outo war vor, 6 600 outo war an douar, 3 200 er verdeadurezh a genwerzh pe er peskerezh, pezh a rae war-dro 5% eus ar re bet enrollet. Pa geñverier gant niver soudarded an Arme-zouar. lec’h ma kaved darn vras ar 1 350 000 soudarded marvet, pezh a rae 16% anezho.\nEvel-just n’eo ket dister niver ar vartoloded war roll a gaved an Arme-zouar, war-dro 30 % da skouer e korn-bro Kemper, hervez studiadenn J.-C. Fichou. Buan a-walc’h o deus komprenet an 2/3 a chom ar chañs o doa bet, dreist-holl ar re o doa gellet chom e Breizh, abalamour ma oant bet mobilizet en armerezh sivil.\nPorzhioù Breizh e-pad ar brezel\nEtre 1914 ha 1918 o doa ranket ar vartoloded azasaat o charre boas peurliesañ evit gellout kenderc’hel ganti. daoust ma ‘z int disteraet kalzik abalamour d’ar brezel, dreist-holl er mizioù kentañ.\nEvel-se ne oa bet nemet un drederenn eus ar bigi paramantet evit peskerezh ar moru en nevezamzer 1914 e korn-bro Sant Malo evit mont d’an Douar-Nevez e 1915, abalamour da riskloù dañjerioù war vor, met ivez abalamour ma oa bet mobilizet ul lodenn eus ar vartoloded. War an douar ez eo ar friturioù a c’houzañv diouzh ar brezel, padal emañ an ezhomm boestoù-mir o vont war‑raok. Ken abred a 1915 ez eus bet mistri friturioù zo, evel hini Cassegrain e Kemper da skouer, o c’houlenn ma teufe en-dro ar vicherourien souderien ha n’helled ket dioueriñ anezho, dre ma oa re ziaes o micher evit ma c’hellfe maouezed kemer anezho e karg. Dont a reas a-benn ivez prefed Penn-ar-Bed da gaout ma vefe demobilizet evel-se daou eus renerien friturioù Douarnenez ha Konk Kerne a oa oc’h ober o amzer soudard gant an droadeien betek-henn.\nWar a seblant e ya war-gresk ar c’henwerzh e porzhioù Breizh daoust d’ar brezel. Ne baouez ket da greskiñ kementad ar marc’hadourezhioù a dremen dre borzh Sant Malo eus war-dro 10% etre 1913 ha 1916, war-bouez un digresk e 1914. Ha dre-se e teu kudennoù zo, hini an dornioù-labour e-touez re all. Lakaet ez eus bet da zont prizonidi alaman pe labourerien an trevadennoù. Ha dre m’eo gwallgaset aozadur ekonomiezh ar Frañs ez eo digempouez-mat an eskemmoù : etre 80 ha 85 % a vez kas marc’hadourezhioù o tont tre dre borzhioù ar Frañs – Dunkerque, an Havr Nevez, Bourdel, Port-de-Bouc –, met ivez, ha dreist-holl Londrez, Southampton, Liverpool pe Rotterdam.\nA-hed ar brezel eo chomet Breizh digor war ar bed.\nBreizh digor war ar bed\nHa gwir eo, e porzhioù Breizh e voe dilestret kalzig eus ar bagadoù soudarded deuet eus an estrenvro evit stourm e-kichen soudarded ar Frañs.\nEn diskaramzer 1914 ec’h erru en Naoned Arme an Indez hag ul lodenn eus soudarded an impalaeriezh ar Rouantelezh Unaned. Gant ar c’hartennoù-post bet embannet d’ar c’houlz-se evit an degouezh eo bet meulet an Emglev Kordial. E Brest e miz C’hwevrer 1917 oa dilestret rann-armeoù ar Portugal, a voe degemeret gant ur boblañs laouen, pa oa bet gwelet dija e miz Eost 1916 bagadoù soudarded Rusia.\nMoarvat ez eo eus ar Sammies ez eus bet dalc’het soñj ar pellañ koulskoude. Evit gwir e oa e Sant Nazer e oa dilestret ar re gentañ eus ar soudarded amerikan er Frañs, d’ar 26 a viz Even. Hag adalek miz Du eo porzh Brest a voe implijet evit an dilestrañ soudarded. Peadra zo da vout bamet pa seller ouzh ar sifroù : tro 198 000 Doughboys zo bet dilestret e Sant Nazer. En tu all da 3 300 000 tonenn dafar o tremen dre ar porzh, pezh a ra un drederenn eus hollad ar marc’hadourezhioù bet dezouget da Europa. 800 000 soudard amerikan zo bet degemeret e Brest, betek 45 000 e-doug devezh an 3 a viz Gwengolo 1918 nemetken. 90 % eus ar Sammies deuet d’ar Frañs o doa dilestret e Brest neuze, pezh a c’houlenne e vefe bet adaozet staliadurioù ar porzh, an hentoù-houarn, ha savet kampoù bras – hini Mouster‑al‑Loc’h e-kichen Sant Nazer, hini Pontanezen e‑tal Brest, ha kement zo. Met Amerikaned a gaver ivez e Landreger, en Enez Tudi hag er Groazig, lec’h m’eo bet staliet bonioù aer‑vorel evit kemer perzh e gwareziñ an amheuliadegoù bigi diouzh gourdrouz al listri‑spluj alaman.\nTalbenn an tan e mor Breizh\nBreizh a oa ur rannvro en diadreñv evit pezh a sell ouzh an emgannoù war‑zouar, pa oa pell diouzh gourdrouz an armeoù alaman, padal en em gave en arvar evit bezañ war talbenn linenn ar mor.\nEvel-se, dre ma veze aon rak un dilestradeg war aodoù Breizh, diouzh tu Brest hag an Oriant peurgetket, e oa abegoù da staliañ diferadurioù a-ratozh en hañv 1914. Rejimantoù tiriadel zo bet kaset da wareziñ an daou borzh bras, 88vet RIT an Oriant e Porzh-Loeiz, Rianteg, Enez Groe, met ivez Brest, lec’h ma oa kreizennet gant strollad an ofiserien ar 86vet RIT, deuet eus Kemper. Diouzh o zu e oa staliet Brestiz ar 87vet RIT war Enez Eusa, e Konk Leon ha war ledenez Kraozon, lec’h m’int bet implijet peurliesañ evit labourat war an atantoù. Ar pikoloù staliadurioù-difenn diazezet e dibenn an XIXvet kantved, e‑kichen an Oriant pe tost a-walc’h diouzh Brest, a ranke gwareziñ an daou von arme‑vor diouzh tagadennoù diouzh tu ar mor. Distaliet ez eus bet un toullad pezhioù adalek 1915 koulskoude evit staliañ ar ganolierezh vras war an hent‑houarn, war‑zu an talbenn war‑zouar, pezh a ziskouez eo cheñchet doare ar brezel.\nRak e gwirionez e oa war‑vor an dañjer pennañ hiviziken, gant al listri‑spluj alaman a veze o redek e Mor Breizh, pe war aodoù Su Breizh. Un 250 lestr bennak a Vreizh, bigi pesketañ pe bigi aochañ a oa bet kaset d’ar strad gant al listri-spluj U-Boot a veze tost diouzh an aod a-wechoù : ar C’hleber, un teir-gwern goueletenn eus Sant-Malo, a oa deuet a-benn da ziflipañ diouzh e enebour, pa oa bet taget e-biou da Enez Groe un deiz a viz Gwengolo 1917.\nPa zeraouas an Amerikaned gant ar brezel e voe graet eus Sant Nazer ha Brest ar porzhioù pennañ evit tremenerezh ar bagadoù soudarded amerikan, ha diwar-se e oa bet kreñvaet an diarbennoù gwareziñ adalek aodoù Breizh. Ouzhpenn ar chaluterien armet a veze oc’h ober ged tost diouzh an aodoù e veze kavet bigi drag-minoù. Savet ez eus bet aer‑bonioù gall hag amerikan war aodoù Breizh, skouadrennigoù er Groazig, e Kiberen pe e Pleur, kreizennoù baloñsoù stag pe sturius e Pembo, Sant Nazer, an Drinded, an Oriant, Brest ha Gwipavaz, kreizennoù nijerezioù an arme-vor gant o dournijerezed er Groazig, en Oriant, en Enez-Tudi, Brest, en Aber-Ac’h, Landreger pe Kameled. Gant an nijerezioù diazezet e Kameled e vo graet tost da 20% eus ar misionoù bombezadegoù adalek aodoù ar Frañs etre 1917 ha 1918, pezh a ziskouez mat pegen pouezus e oa al linenn‑dan war‑vor‑se.\nN’eus douetañs ebet eo bet dibar ar plas kemeret gant martoloded Breizh e‑doug ar brezel, ur plas a‑bouez dre vras pa weler niver ar vartoloded war al listri‑brezel, e‑touez ar fuzuilherien‑vor, war al listri‑kenwerzh ha war ar bigi‑pesketa, ha dre ar perzh he doa er gwarez an oadoù. Ur plas bras, tost a-walc’h «divuzul» war a seblant, e‑giz ma vefe bet klasket talvoudekaat betek re perzh ar mor hag ar vartoloded er brezel. Ha testeniet eo ivez war monumantoù ar re varv evel re Pleuvihan pe Houad lec’h ma weler delwenn ur fuzuilher‑mor (kentoc’h eget hini ur martolod) e‑tal soudard an trancheoù. Heñvel war gwer‑livet un nebeud ilizoù evel e Menez‑Dol pe Sant-Yagu-an-Enez.


azen - Wikeriadur\nUn azen o peuriñ.\n(Anv-kadarn) Diwar ar ger latin asinus.\nMeneget er C'hatolikon (asen).\nKar d'ar gerioù asyn e kembraeg, asen e kerneveureg.\n(Furm verb) Savet diwar azen-, pennrann ar verb azenañ, hep dibenn-ger.\nazen /ˈɑːzɛn/ gourel (liester azened, ezen)\nBronneg doñv (Equus asinus), damheñvel ouzh ur marc'h bihan.\n[...] : « It d'an tiegez a zo dirazhoc'h, ha kerkent ma c'h-erruot, e cavot stag eun azenez hag he azen yaouank n'eus pignet c'hoaz den ebed varnhan : [...]. » — (Yann-Fañch Caer, Ar Pevar Aviel lakeat en unan, Brest, 1904, p. 240.)\nAzen louet ar gouent en em lakaas da hinnoal. — (Youenn Drezen, Sizhun ar Breur Arturo, Al Liamm, 1971, p. 7.)\nTreiñ ha distreiñ 'rejont en-dro d'an azen, an dour en o genoù, ha siwazh plat o yalc'h. — (Anjela Duval, Me, Anjela, Mouladurioù Hor Yezh, 2011, p. 142.)\nDen berr e spered.\nAzen diot ma'z out, e-lec'h teir n'eus nemet div. — (Klaoda ar Prad, An teir c'had ; Ar mevel laer, Ti-moulerezh Sant-Gwilherm, Sant-Brieg, 1908, p. 14.)\nEtretant, tapet en devoa ar c'hure pleg da c'houlenn diganin meur a dra diwar-benn an doare-skrivañ, an istor, an douaroniezh, ha pa welas ne oan nag ur genaoueg nag un azen, setu ma pedas va mamm da reiñ dezhañ aotre da zeskiñ al latin d'he fennhêr : ... — (Jarl Priel, Va Zammig Buhez, Al Liamm, 1954, p. 37.)\nLom ha Job pe Job ha Lom, evel ma karit, ne oant ket daou azen, pell ac'hano, mes daou istrogell eus ar re vrasañ, hag un istrogell gant un istrogell all, en em intent atav evit ober labour fall. — (Jakez Riou, An Ti Satanazet, Skridoù Breizh, 1944, p. 13.)\nSeizh vloaz zo avat ez eus un azen ac’hanoun. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 230.)\nazen gornek : den dizesk.\nBezañ pennek evel un azen : pennek kenañ.\nEn doare-skrivañ etrerannyezhel e vez skrivet asen.\nNe oar ket lenn e skritur.\nN'eo ket evit lenn e skritur ! — (Jules Gros, Le trésor du breton parlé Deuxième Partie, 1970, p. 29.)\nUn azen bev zo gwelloc’h eget daou varc’h marv.\nalamaneg : Esel (de)\nesperanteg : azeno (eo)\ngalleg : âne (fr)\nitalianeg : asino (it)\niwerzhoneg : asal (ga)\nkatalaneg : ase (ca)\nkembraeg : asyn (cy)\nkerneveureg : asen (kw)\nokitaneg : ase (oc)\nrusianeg : осёл (ru)\nsañskriteg : गर्दभ (sa) (gardabha)\nsaozneg : donkey (en)\nspagnoleg : asno (es) , burro (es)\nturkeg : eşek (tr)\nDizesk, diouiziek. Ne vez implijet evel anv-gwan nemet en derez-uhelañ hag en derez-uheloc'h.\nN'eo ket nep en deus diskouarn hirañ\nEus an tri-z-hont eo ’n azenañ. — (Ar Miliner, e vab hag an azen, e-barzh Feiz ha Breiz, niv. 3, Mae-Even, 1903, p. 89.)\n« Bien sûr ! » a lavaras ivez kerkent Loiz Dinac’h c’hoant dezhañ diskouez n’oa ket azenoc’h eget ar re all. — (J.P. ar Bras, An doare da zeski galleg, e-barzh Feiz ha Breiz, Gouere, 1907, p. 157.)\nNeb a lavar e c'hoar pep tra,\nA ziskouez eo ann azenna. — (Gabriel Milin, Furnez ar geiz, euz a Vreiz, Brest, 1868, p. 94.)\nFurm ar verb azenañ e trede gour unan an amzer-vremañ, en doare-disklêriañ.\nFurm ar verb azenañ en eil gour unan an doare-gourc'hemenn.\nAr pennad « azen » e-barzh Wikipedia\nAdtapet diwar « https://br.wiktionary.org/w/index.php?title=azen&oldid=319781 »\nKemmoù diwezhañ degaset d'ar bajenn-mañ d'an 15 Eos 2021, da 10:14.


Pireneoù-ar-Reter - Wikipedia\n(Adkaset eus Reter-Pireneoù)\n462 705 ann. (2013)\n42° 37′ 59″ Norzh\n2° 40′ 01″ Reter / 42.633, 2.667\nPireneoù-ar-Reter (katalaneg: Pirineus Orientals; okitaneg: Pirenèus Orientals; e galleg hag ent-ofisiel: Pyrénées-Orientales) zo un departamant gall e kreisteiz Bro-C'hall (66), war lez ar Mor Kreizdouarel ha sko ouzh Spagn war un dro.\nPerpignan eo ar penn-kêr anezhañ.\nStummet eo bet an departamant gant Rousilhon, Vallespir, un tamm eus Cerdanya..., anezho broioù katalanek, hag un nebeudig parrezioù okitan.\nArondisamantoù Pireneoù-ar-Reter[kemmañ | kemmañ ar vammenn]\nKatalonia en Impalaeriezh c'hall Napoleone Buonaparte (1812-1814).\nDepartamant ar Pyrénées Orientales\n↑ Barr-Heol, 1964, niv.38 p.54.\nAdtapet diwar « https://br.wikipedia.org/w/index.php?title=Pireneoù-ar-Reter&oldid=1782477 »\nKemmoù diwezhañ degaset d'ar bajenn-mañ d'an 24 Gen 2018, da 23:04.


Journal de Renaud Camus, dimanche 3 janvier 2021\ncréée le lundi 4 janvier 2021, 12 h 41\nmodifiée le lundi 4 janvier 2021, 14 h 24Plieux, dimanche 3 janvier 2021, une heure du matin (le 4). Hélène Cixous, que j’ai beaucoup lue quand j’avais vingt ou trente ans, était aujourd’hui l’invitée, à ~~~ ~~~~~~, ~~~ ~~~~~ ~~~~~~~~~~, ~~~~ ~~~~~~ “~~’~~~~~~~~ ~~~~~~”, ~~~ ~~’~~~ ~~~~~. ~~~~~ ~~~~~~~~~~ trouve que Cixous ~~~~~~ ~~~ ~~~~ ~~~~~ ~~~~ ~~~~ ~~~~~~~ ~~~ ~~~ ~~~~~, ~~~~~~~ ~~~ ~~~~~~~~ ~~~~~~ ~~’~~~~~~~~~~~~~ : ~~~~ ~~~~~~~~~-~~~ ~~~ ~~~~~ ~~~~ ~~~~~~~~ ~~ ~~~~~~~~~, ~~~~~~~~~~~~, ~~~ ~~ ~~~~~~~~~~~ philosophique — sans ~~~~~~ ~~~~ ~~~~~~~~~~ ~~~ ~~~~~-~~~~ ~~~~ ~~’~~~~~~~~, ~~~ ~~~ ~~~~~ ~~~~ ~~~ ~~~~~ ~~~~~~~~~. ~~~~~ ~~~~~ ~~~~~~ ~~~’~~~ ~~~ ~~~~~~~ ~~~~ ~~’~~~~~~~ ~~~~~~~~~~~~ ~~ ~~~~~~~~~, ~~~~ ~~~~~ rappelées tour à ~~~~~, ~~~~~ ~~~~~~~~~~~~~, ~~~ ~~~’~~~~ ~~~~~~~~ ~~~~~~~~~ ~~~~ ~~~~~~~ ~~~ l’invitée.\nUne ~~~~~~~~ ~~~ ~~~~ ~~~~~~~~~~~ ~~~~ ~~~~~ ~~ ~~~~~~~~~~, ~~~ ~~~ ~~~~ ~~~~ ~~~ ~~~~~~ ~~ ~~~ Guerre de Trente ~~~~, ~~~ ~~~~~~ ~~~ ~~~~~~~~~~~~ ~~~~~~~~~~~~~. ~~~ ~~~ ~~~~~~~~ ~~~~~~~~ ~~~~~, ~~~’~~~ ~~~ ~~~~ ~~~~ ~~~~~~~ ~~~~~ ~~~~~~~~~~ ~~~~~~~~~~, ~~~ ~~~~ ~~’~~~~~~~~ ~~~~, ~~~~~~~~~ ~~~~~~~~ ~~~~~ ~~~~~, le retour de ~~’~~~~~~~~ ~~ ~~~~ ~~~~~. ~~’~~~~~~~~ : ~~~~~~~~~~ ~~ ~~~~~ ~~~~~~ ~~~~ ~~~ ~~~~~~~~, ~~~ ~~~~~~ ~~~ ~~’~~~~~~~~~, ~~~~ ~~~~~~ ~~~~~~~~~~, ~~~~~~~~~~ ~~~ ~~~~~~~~~~~~~, ~~~~ ~~~~ ~~~~ ~~~~ ~~~~~ bien que mal ~~ ~~~~ ~~~~~~~~ ~~~ ~~~~~, ~~ ~~~~ ~~~~~~ ~~~~~~~~ ~~~ ~~~~-~~~~~~~~~. ~~~~~~~ ~~~~~~~ ~~ ~~~~~ ~~~~ ~~~~~~~~, ~~~~ ~~~ ~~~~~~~~~~~~~, ~~ ~~~~ ~~~~~~~ ~~~~~ ~~~~~~~~~, ~~~ ~~’~~~~~~~~ de l’harmonie pacifique, ~~~ ~~~~~~~~~~~ ~~~~ ~~~~~~~~~~ ~~’~~~~~~~~. ~~~ ~~~’~~-~~-~~~~~ ~~~ ~~~~~~~~~~, ~~ ~~’~~~~~~~~~ ~~~ ~~~~~~ ~~~~~, ~~~~, ~~~~~~ ~~~~~ ~~~~ ~~~~~~~~~ ~~~ ~~~~~~~ ~~~~~~~~~~, ~~~~ ~~ ~~~~~~~~ ~~~ ~~~~ d’espoir en l’homme, ~~~ ~~~ ~~~ ~~~~~ ? ~~~ ~~~~~, ~~~~~~~~~~, ~~~~ ~~~~ ~~~~~~~~ ~~’~~~~~~~~~~ ~~~~~~~~ ~~~~~~~~~~ ~~~ ~~~~~~~ ~~~~ ~~~~~~~~~ — ~~~ ~~~~~~ ~~~’~~~~~~~~~~ ~~’~~~~~~ ~~~~~ ~~~~~~ ~~~~~~~~~~ ~~~~~~~~~, ~~~~ le Grand Remplacement ~~~~~~ ~~~-~~~~ ~~~~~~~, ~~~~ ~~~ ~~~~~~~~ ~~~~~~~~ ~~~~~~~~~~~~~~~ ~~ ~~~~~~ ~~~~~~~~~~~~~ étalée.\nLes ~~~~~~~~ ~~~~~~~, ~~’~~~ ~~~ ~~~~~~, ~~~~~~~ ~~~~~-~~~~~ ~~~ ~~~~ ~~~ ~~~~ ~~ ~~~~~~~~~~~ ~~~~~ : ~~~~ les horreurs de ~~~ ~~~~~~~~~~~~~ ~~~~~~~ ~~~~~~~~~~~ ~~~ ~~~~~~~~~~~~~ ~~~~~~~~~, ~~’~~~~ ~~~~~ ; ~~~ ~~’~~~~~~ ~~~~~ ~~~~ ~~~~ ~~~~~~~~~~~~~ ~~~~ ~~~~~~~~~~ ~~’~~~~~~ ~~~~~~~~ ~~~ ~~’~~~~~~~ ~~~~~~~~~ ~~~~ ~~~~~~~~~~~~~ ~~~~ ~~~~~~~~~, ~~~ gage de confiance ~~~~~~~ ~~~ ~~’~~~~~~~…\nvoir l’entrée du dimanche 3 janvier 2021 et ses 2 images dans Le Jour ni l’Heure


Saint-Romain-en-Viennois rentals with swimming pool with IHA\nSaint-Romain-en-Viennois rentals with swimming pool, holiday lettings direct from the owners\nSaint-Romain-en-Viennois Swimming poolRemove all\n2 bedrooms Gîte - Self Catering for rent near Saint-Romain-en-Viennois from 2 to 4 people\nVaison-la-Romaine rentals, at 2mi. from Saint-Romain-en-Viennois - Vaucluse - Provence-Alpes-Côte d'Azur (French Riviera) - Saint-Romain-en-Viennois Gîte - Self Catering rentals\nVaison-la-Romaine rentals, at 2mi. from Saint-Romain-en-Viennois - Vaucluse - Provence-Alpes-Côte d'Azur (French Riviera) - Saint-Romain-en-Viennois House rentals\nEntrechaux rentals, at 4mi. from Saint-Romain-en-Viennois - Vaucluse - Provence-Alpes-Côte d'Azur (French Riviera) - Saint-Romain-en-Viennois House rentals\nGuest House - Bed & Breakfast for rent near Saint-Romain-en-Viennois in a main farm house\nMirabel-aux-Baronnies rentals, at 4mi. from Saint-Romain-en-Viennois - Drôme - Rhône-Alpes\nGuest House - Bed & Breakfast for rent near Saint-Romain-en-Viennois in a Provençal house\n6 bedrooms House for rent near Saint-Romain-en-Viennois from 12 to 16 people\nVilledieu rentals, at 4mi. from Saint-Romain-en-Viennois - Vaucluse - Provence-Alpes-Côte d'Azur (French Riviera) - Saint-Romain-en-Viennois House rentals\n3 bedrooms Villa for rent near Saint-Romain-en-Viennois from 6 to 7 people\nMollans-sur-Ouvèze rentals, at 4mi. from Saint-Romain-en-Viennois - Drôme - Rhône-Alpes\n4 bedrooms Villa for rent near Saint-Romain-en-Viennois for 8 people\nPropiac rentals, at 5mi. from Saint-Romain-en-Viennois - Drôme - Rhône-Alpes - Saint-Romain-en-Viennois Gîte - Self Catering rentals\n3 bedrooms Gîte - Self Catering for rent near Saint-Romain-en-Viennois for 7 people


Buhez ar Sent/1913/Agapit - Wikimammenn\nBuhez ar Sent/1913/Agapit\n◄ Hiasent Agapit Bernard ►\nHogen, mar d-oa abandounet gant ann dud, ne oue ket abandounet gant Doue. Eur sklerijenn euz ann env a baraz enn he brizoun enn eunn taol kount, hag eunn den iaouank hag a ioa eunn dudi he velet, ker kaer oa, a dosteaz outhan enn eur lavaret : « — Dalc’h mad, Agapit, rak kalz az pezo c’hoaz da c’houzanv evit va hano-me ; mes bez dinec’h ha dienkrez : gant sikour va gras e vezi treac’h d’ann holl boaniou-ze. »\nD’ar pemped devez, e oue kaset adarre dirak ar gouarner. « — Ac’hanta, eme Antiokus, great oc’h euz ho sonj da zavetei ho puez ? » « — Jezuz-Krist eo va buez ! » a respountaz Agapit, heb lavaret netra ken. Var gement-se ar gouarner a ordrenaz he skourjeza evit ann eil guech, ha dispenn he gorf holl gant ivinou houarn. Goudeze e lakeaz ar c’hristen kalounek etre daouarn eur barner all, he hano Amaz, hag ec’h en em dennaz he-unan e kostez al Ligurii, var digarez ober eur gefridi bennag.\nAmazaoue krisoc’h c’hoaz e kenver Agapit eget n’oa bet Antiokus. Da genta, e reaz golo he benn gant glaou beo, hag epad ann amzer-ze, ar Zant a lavare : « — Peger brao e vezo kurunenn ar verzerien var va fenn goude ma vezo bet devet evelse ! » Goudeze e c’hourc’hemennaz staga anezhan a-istribill, hag he benn enn traon, azioc’h eunn tan hag a deue moged fleriuz diouthan. « — Anat eo, eme Agapit enn dro-ma, ho furnez c’houi ne d-eo nerned moged louz. » Rei a eure urs erfin d’he skourjeza evit ann drede guech, ha da skuill dour bero var he c’houliou. Neuze ar Zant a lavaraz d’ezhan : « — Gouezit, den didruez ha fallakr, n’oc’h euz mui pell da veva ; abarz nemeur e viot stlapet enn ifern da ober koumpagnunez d’ann diaoul. » erkent e kouezaz Amaz divar he gador, hag enn eur goueza e torraz he c’houzoug.\nAntiokuz, o veza klevet petra ioa c’hoarvezet, a goundaonaz Agapit da veza draillet ha debret gant al loaned gouez. Mes ar re-ma ne rejont nemed lipat he c’houliou gant ho zeod, hag ober chalantiz d’ezhan gant ho lost. Unan euz ar vourrevien, he hano Anastaz, en em ziskleriaz kristen var ann heur o velet ar mirakl-se, hag a resevaz ive ar gurunenn a verzerenti a benn tri devez goude. Mes ar re all a jomaz bepred aheurtet enn ho dallentez, hag a zibennaz erfin ar Zant d’ann 18 a viz eost euz ar bloaz 275.\nAdtapet diwar « https://br.wikisource.org/w/index.php?title=Buhez_ar_Sent/1913/Agapit&oldid=32632 »\nKemmoù diwezhañ degaset d'ar bajenn-mañ d'an 19 C'hwe 2012, da 11:08.